Jehobaren lekukoen itzulpen-lanak Mexiko eta Erdialdeko Amerikan\nARGITALPENAREN HIZKUNTZA Afrikaans Albaniera Aleman Amharera Arabiera Armeniera Azerbaijanera Azerbaijanera (Zirilikoa) Bashkirera Bembera Bislama Daniera Errumaniera Errusiera Eslovakiera Esloveniera Estoniera Euskara Eweera Fanteera Finlandiera Frantsesa Galesa Galiziera Gaztelania Georgiera Greziera Hausa Hiligaynon Hungariera Iloko Indonesiera Ingelesa Islandiera Italiera Japoniera Kabylera Kannadera Katalan Kikaonde Kinyaruanda Kirgizera Kirundi Kisonge Kongo Koreera Krioera Kroaziera Lituaniera Luoera Malayalamera Malgaxe Maya Mingreliera Nahuatlera (Erdialdekoa) Nahuatlera (Huasteca) Nederlandera Norvegiera Oromoera Otomiera (Mezquital Harana) Pediera Persiera Poloniera Portugesa Punjabera Rarotongan Samoera Serbiera Serbiera (Latindar) Sinhala Sothoera (Lesotho) Suediera Swahili Tahitiera Tajikera Tankarana Tarascan Teluguera Tigrinyera Tlapanec Tojolabalera Tongera Totonakera Tsongera Tswanera Turkiera Txekiera Txewera Txinera mandarinera (sinplifikatua) Txinera mandarinera (tradizionala) Tzeltalera Tzotzilera Ukrainera Umbundu Urdu Uzbekera Valentziera Vezo Xhosera Zapotekera (Isthmus) Zuluera\nItzulpen-lanak Mexiko eta Erdialdeko Amerikan\nMexiko eta Erdialdeko Amerikan, sei herrialdetako 290 bat itzultzailek biblia-argitalpenak itzultzen dituzte 60 hizkuntza baino gehiagotan. Zergatik egiten dira ahalegin guzti hauek? Jendeak bere hizkuntzan erraz ulertzen dituen biblia-argitalpenak jasotzen dituenean, bere bihotza ukitzeko aukera handiagoa izan daitekeelako (1 Korintoarrei 14:9).\nItzulpen-lana hobetzeko, Mexiko Hirian Jehobaren lekukoen sukurtsalean lan egiten zuten itzultzaile batzuk beraien hizkuntza hitz egiten den eremuetara aldatu dituzte. Nola lagundu die honek? Itzultzaileek beraien ama hizkuntza bera duen jendearekin harreman estuagoa dute eta, horrela, errazagoa egiten zaie ulergarriak diren argitalpenak egitea.\nNola sentitzen dira itzultzaileak aldaketa honen ondoren? Federicok, Guerreroko Nahuatlerara itzultzen duenak, hau dio: «Mexiko Hirian egon nintzen ia 10 urteetan nire hizkuntza hitz egiten zuen familia bakarra aurkitu nuen. Baina orain, itzulpen-gune inguruko herrietan, ia jende guztiak hitz egiten du nire hizkuntza!».\nKarinek, Chihuahua mexikar estatuko itzulpen-gunean behe alemanera itzultzen duenak, hau dio: «Menonitak bizi diren eremu berean bizitzeak beraien hizkuntzarekin eguneratua egoten lagundu dit. Herri txiki batean bizi eta lan egiten dugu eta, leihotik begiratzen dudanean, gure itzulpen-lanari probetxua aterako dion jendea ikus dezaket».\nNeyfik, orain Meridako (Mexiko) itzulpen-gunean bizi denak, honakoa dio: «Biblia-ikastaroak maia hizkuntzan ematen ditugunean, maia jendearentzat ulertzeko errazak ez diren adierazpenez jabetzen gara. Beraz, gure itzulpen-lanean adierazpen horiek itzultzeko era naturalagoak bilatzen ditugu».\nZein onura ditu itzulpen-lanak jasotzen dituen jendeak? Ikus dezagun adibide hau: Elenak Tlapanec du ama-hizkuntza eta 40 bat urtetan zehar Jehobaren lekukoen bileretara joan da. Bilerak gazteleraz zirenez, han esaten zena ez zuen ulertzen. «Argi nuen bileretan egon nahi nuela» esaten du Elenak. Hala ere, Tlapanec hizkuntzan dauden liburuxkekin ikasi eta gero, Jainkoari zion maitasuna hainbeste handitu zen 2013. urtean bere burua Jainkoari eskaini eta bataiatu egin zela. «Biblia ulertzen uztea eskertzen diot Jehobari» dio Elenak.


Manuel Mñiz, Espainia globaleko estatu-idazkaria. Argazkia: Gipuzkoako Foru Aldundia\n‘Etorkizuna eraikiz, agertokiak eta pandemiaren osteko desafioak‘ izenburupean, Gipuzkoa Foru Aldundiak udako ikastaro bat antolatu du urtero bezala Etorkizuna Eraikiz ekimenaren baitan. Ikastaroa irailaren 4an, ostirala, izango da eta bertan, koronabirusaren pandemiaren ondorioak aztertuko dira. Aurtengo hizlari nagusia Manuel Muñiz izango da, Espainia Globaleko Estatu Idazkaria, eta egungo nazioarteko egoera aurkestuzko du, ikuspegi geopolitikotik zein geoekonomikotik.\nJardunaldia bi multzotan banatuko da eta parte hartzea eta bertaratutakoekin hitz egitea sustatuko da. Lehenengo blokean, hizlariak teknologiaren gaitasun eraldatzailea eta dinamika geopolitiko eta geoekonomikoetan duen eragina aztertuko ditu. Bigarren bloquea Xabier Larrañaga Ogasun diputatuak eta Muñizek berak zuzenduko dute, eta ekoizpen-ereduetan eta ondoriozko produktu eta zerbitzuetan izandako aldaketa azkarrei buruz arituko da, baita hartu den ordena soziala mehatxatzen duen desberdintasun sistematiko baten zantzuei buruz ere.\nGipuzkoako Foru Aldundiko Estrategia eta Ikerketa arduradun Xabier Barandiaranek eta Sinnergiak Social Innovation-eko zuzendari Alfonso Uncetak zuzenduko dute ikastaroa. Markel Olano ahaldun nagusia eta Nekane Balluerka Euskal Herriko Unibertsitateko errektorea izango dira ikastaroaren buru, eta Ogasuneko foru diputatu Jabier Larrañagak hartuko du parte.\nEgungo egoera ikusita, ikastarora joatea mugatua izango da, baina interesa duten guztiek ‘streaming’ bidez jarraitu ahal izango dute jardunaldia.\nCondena a la agresión del pasado sábado en Irun\nDeusto y Larrun Kosta se ‘caen’ de la Bandera de la Concha femenina por coronavirus\nZuk Zeuk lehiaketaren finala modu birtualean ospatuko da\nDeusto y Larrun Kosta se 'caen' de la Bandera de la Concha femenina por coronavirus


Arrantza-eremuen garapen jasangarrirako arrantza sektoreko tokiko ekintza taldeari (ATET) onartutako partaidetzazko toki-garapeneko estrategiaren (PTGE) babespeko proiektuetarako laguntzak 2021 - Arrantza eta Akuikultura - Euskadi.eus\nAgindu honen bidez, deialdia egin nahi da Itsas Garapen Elkartea Tokiko Ekintza Taldeari (aurrerantzean, ATET) Ekonomiaren Garapen, Jasangarritasun eta Ingurumen Sailak onartutako partaidetzazko toki-garapenaren estrategien (PTGE) babesean gauzatuko diren proiektuen dirulaguntzetarako.\nLaguntza lerroak hauek dira:\n1. Ekoizpeneko inbertsioak: jarduera ekonomiko bat gauzatzea dakarten jarduerak, ondasunak edo zerbitzuak ekoizteko helburuarekin. Ekoizpeneko inbertsioen barruan sartzen dira mikroenpresak, enpresa txiki edo ertainak sortu eta/edo garatzeko edozein proiektu, bai eta enpresa-izaera hartuko duten pertsona fisikoak ere. Kanpo geratuko dira jardueraren dibertsifikaziotzat hartzen ez diren arrantza eta akuikulturako produktuen eraldaketa-proiektuetako inbertsioak.\n2. Enplegua sortzea:\na) Besteen konturako langileak kontratatzea, aurretik lanik izan ez dutenak edo aurretik zeukatena galdu dutenak. Nolanahi ere, kasu bakoitzean aplikatzekoa den hitzarmen kolektiboan xedatutako lanaldiaren % 50eko enplegua izan beharko da, gutxienez.\nb) Beren kabuzko jarduerak sortzea, langile autonomoak jartzea edo ekonomia sozialeko araubide juridikoko enpresak sartzea sustatzen dutenak.\n3. Ekoizpenekoak ez diren inbertsioak: jarduera ekonomiko bat martxan jartzea ez dakarten eta/edo jarduera ekonomiko bati lotuta ez dauden jarduerak. Era berean, izaera hori izango dute jarduera ekonomiko bat izanik edo jarduera ekonomiko bati lotuta egonik ere, dagokion eskualdeko lehiaren araubidean eraginik ez duten interes publikoko proiektuak; besteak beste, honako hauek:\n– Arrainaren kontsumoa sustatzeko helburua duten promozio-kanpainak, haren onura eta ezaugarri nutrizionalen balioa ezagutzera ematen dutenak.\n– Pertsonen garapena sustatzeko gaikuntza eta prestakuntza ematen duten enpresen sustapena.\n– Itsasoko eta arrantzako ondarea eta arrantza-teknikak ezagutzera emateko jarduerak.\n– Arrantza-eremuetako ekosistemen ingurumen-azterlanak.\n– Erabiltzen ez diren arrantzako aktiboak berrerabiltzeko azterlanak.\n– Arrantza-baliabideak modu jasangarrian ustiatzeko azterlanak.\n– Energia-efizientziari buruzko azterlanak.\n– Ura aurrezteko eta berrerabiltzeko azterlanak.\n– Logistika, garraio eta banaketako lanek eragindako inpaktua murrizteko azterlanak.\n– Proiektu berriak sortzeko bideragarritasun tekniko eta ekonomikoari buruzko azterlanak.\n– COVID-19aren pandemian lan-baldintzak, segurtasuna, osasuna eta higienea hobetzeko jarduketak.\na) Gauzatuko diren arrantza-eremurako onartu den partaidetzazko toki-garapeneko estrategiaren koherentzia mantentzea, eta estrategia horretan zehaztutako helburuak lortzen laguntzea.\nb) ATETren lurralde-eremu onartuan kokatuta egotea. Barne hartzen dira ekoizpenekoak ez diren eta eremu horretatik kanpo egiten diren jarduketak, azterlanak, bisitak edo topaketak antolatzen dituzten proiektuak, baldin eta taldearen jarduketa-esparruan eragin positiboa badute.\nc) Teknikoki eta ekonomikoki bideragarriak izatea.\nd) Proiektu mota bakoitzari aplikatu beharreko sektoreko araudia betetzea (Europar Batasunekoa, estatukoa eta autonomia-erkidegokoa).\ne) Arau honetan ezarritako dirulaguntzetarako irizpideak betetzea.\nDiruz lagundu daitezkeen jarduketak gauzatzea Euskadiko Autonomi Erkidegoko eremu geografikoan.\nDeialdiaren araudia AGINDUA, 2021eko uztailaren 21ekoa, Ekonomiaren Garapen, Jasangarritasun eta Ingurumeneko sailburuarena, 2021eko ekitaldirako partaidetzazko toki-garapenaren estrategiaren (PTGE) babeseko proiektuetarako laguntzen oinarri arautzaileak ezartzen dituena. Estrategia hori Arrantza Sektoreko Toki Ekintzako Taldeak (ATET) onetsi du, arrantza-eremuen garapen jasangarrirako, Europako 2014-2020 aldirako Itsaso eta Arrantzako Europako Funtsaren (IAEF) esparruan.\nAurrekontuen laburpen-taula (Ekoizpen-inbertsioetarako laguntzen neurria)\nArrantza Tokiko Ekintza Taldea "ITSAS GARAPEN ELKARTEA"\nZamudioko parke teknologikoa, Ibaizabal bidea, 101. eraikina, 111. bulegoa\nZuatzu kalea, Ulia eraikina 1, 4. Lokala


Halere, erreflejoaren erreflejozko portaera konstatu duguna izanik, beren Herri sistimaren subiraniari buruzko teoria edo ikuskera etzen historiko uneak eskatzen zuen jazarraldiari ihardesteko neurrikoa.\nLehen, partaidetza konpartitua Herriaren egitura mentalari zegokionean sinbolozko adierazgarri besterik ez izatean, nahiz eta egitura materialari buruzkoa erreala izan, Herri izatearen iraupena zihurtatua agertzen baitzen.\nOrain, aldiz, Herriaren egitura mentala menperatzera zioan eraso berria.\nEtzagun, ordea, pentsa bi aldiak bata bestearengandik zeharo berezten direnik: aro berriko agintearen ardatza (partaidetza konpartitua) atzerrian errotu zelarik, gure Herriak bere errepresentatibitatea errepresentatzean, ondorengo menperakuntza osoari ateak ideki bait zizkion.\nBi uneak uztarri berak biltzen bait ditu.\nHonela bada, lehendabiziko karlistada egin zuten euskal herrikideek Herri teoria bat, baino, aldi berean, gehiago eta gutiago zen zerbait bizi izan zutela ondoriotuko dugu.\nZeren, eguneroko bizitza harremanetan topatzen zuten menperakuntzari erreflejoaren erreflejoz ihardesten bait zioten.\nEguneroko bizitza praktikoan menperakuntza alor guzietan pairatzeak teorien gainetiko zerbait bait daramaki, eta horrek konpreniarazten du Herria hain erraz eta bete betean menperatzaileari jazartzea.\nNorbaitek, uste gabean, jasotzen duen kaskarreko baten aurrean ohi duen erreflejoaren erreflejozko erantzunaren pareko ageri zaigu orduko Herriak lehen menperakuntza osoari emandako ihardespena.


Jone Guenetxea Tokikomeko presidente Urko Aristiren ordez - Txorierri - Aikor.eus\nAikor aldizkaria 2017-02-28 15:00\nEibarren egin du ohiko Batzar Orokorra gaur, otsailak 27, Toki Komunikabideen Bateraguneak eta han erabaki dute Urko Aristiren ordez Jone Guenetxea (Abadiño, 1978) Durangaldeko Anboto astekariko zuzendaria izatea presidente. Era berean, 2017rako "jauzi kualitatiboa" dakarren kudeaketa plana onartu dute.\nGurean atari tematikoa: Tokian tokiko informazioa beste ikuspegi batetik ere interesgarria suerta daitekeelakoan, Tokikomek Gurean atari tematikoak jarriko ditu martxan datozen asteotan. Atari horietan, toki komunikabideek argitaratutako albisteak emango dira, gaiaren arabera antolatuta. Lehenengoetakoa izango den Kirola Gurean atarirako egindako probetan, adibidez, egiaztatu ahal izan dute "bi hilabetero 1.500 albiste baino gehiago sortzen dituela kirolari buruz, beste medio batzuetan sarri agertzen ez diren kirolen inguruan batez ere", esan du Tokikomeko zuzendariak. Informazio horri guztiari beste irtenbide eta erabilgarritasun bat emateko saiakera izango da Gurean.\nIkuse-ntzunezkoak: Online kanaletan duten garrantziaz jabetuta, 2017an ikus-entzunezko edukien ekoizpen eta hedapenari heldu nahi dio Tokikomek. Horretarako, gogoeta eta formazio zikloak prestatzen ari da alorreko adituen eskutik, "epe labur-ertainera estrategia bat diseinatzeko tokiko telebisten eta kanal digitalen arteko konbergentziaren alorrean", Artolazabalen esanetan.\nLurraldekako erakunde harremanak: Maila korporatibo-instituzionalean, Tokikomek ahalegin berezia iragarri du lurraldez lurraldeko administrazio publikoekiko harremanak sendotzeko. Gipuzkoako Foru Aldundia eta Nafarroako Gobernuarekin solaskidetza kanalak egonkortu ostean, “Araba zein Bizkaiko Foru Aldundiekin ere komunikazio kanal jarraiak irekitzeko” erronka jarri dio Tokikomek bere buruari, Eusko Jaurlaritza osatu berria ere ahaztu gabe. Bizkaian, esaterako, jarduera duten eskualdekako zazpi bazkide ditu Tokikomek: Aiaraldea Gaur, Geuria (Hego Uribe), BLB (Bilbo), Hiruka (Uribe Kosta), Aikor (Txorierri) eta Anboto (Durangaldea), denak ere populazio eta eragin potentzial handiko esparruetan. Hori dela eta, Tokikomen asmoa da Bizkaiko bazkideen eta erakunde publikoen arteko elkarlana oinarri hartuta, euskarazko medioek Bilboko gune metropolitanoan duten presentzia biderkatzeko estrategia bat diseinatzea, efektu biderkatzailea izango duelakoan\nHorrez guztiaz gain, elkarlanean jardun eta produktu eta zerbitzu berriak garatzeko denbora ere izan dute Tokikom osatzen duten hedabideek. Hala, haietako bederatzik Ikusbera izeneko haurrentzako atala argitaratzen hasi dira, Beterriko Aiurrik azken urteotan sortutako Aiurri Txiki argitalpenean oinarrituta, eta lehen pausuak eman dituzte plazanbaza.eushaurrentzako txoko digitala garatzen hasteko. Beste hiru, berriz, diseinu eta maketa funts komuna erabiltzen hasi dira, produktua profesionalizatu eta hobetze aldera, Goiena Komunikazio Taldearen laguntzaz. Gipuzkoako toki telebistak eta tokiko hedabideak, berriz,Ekonomia Gurean saio dibulgatiboak ekoizten hasi dira, lankidetzan, tokian tokiko ekonomia ezagutzera emateko. Esperientzia horien guztien balorazioa oso positiboa izan da, eta jarraipena izango dute 2017an.


Urtebete eskasean, hoberenen artean – Irunero\nPosted on 2017(e)ko abenduak 11 2017(e)ko abenduak 11 by Irunero\nEstatuko oztopo lasterketa nagusietako podiumetan dabil Asier Landart\nUrte eta erdi pasa da Bilboko Spartan Race lasterketan lehen aldiz parte hartu zuenetik. Aurreneko esperientzia izan zen, Asier Landartentzat (Irun, 1990), oztopo lasterketetan. 50.postuaren bueltan ibili zen orduan. Orain, 2016-2017 denboraldiari amaiera eman berri dio, podium eta garaipen sorta ederra bildu, eta Europako Txapelketan parte hartu eta gero. Progresio azkarra izan du, ezbairik gabe.\nAtletismoan ibilia da Asier Landart. Pertika jauzian izan zen espezialista. Jarduera Fisikoaren eta Kirolaren Zientzietako ikasketak egitera Gasteizera joan zenean, ordea, utzi egin zuen. Ez zuen entrenatzeko denbora askorik, eta futbolean ibili zen garai hartan, lagun artean, Behobia elkartean. Behobia-Donostia bat ere egin zuen, korrika. Urte batzuk pasata, Bilboko Spartan Race oztopo lasterketa iragartzen zuen kartel bat ikusi zuen, eta probatzea bururatu zitzaion.\n“Korrika egiteaz gainera, kilometro erdi bakoitzeko oztopoak dituzu, eta horrek askoz dibertigarriagoa egiten du lasterketa”\nGehiegi entrenatu gabe egin zuen arren, ikaragarri gustatu zitzaion esperientzia. “Gehien erakarri nauena da lasterketa gehienak ingurune naturaletan egiten direla. Bestalde, korrika egiteaz gainera, kilometro erdi bakoitzeko oztopoak dituzu, eta horrek askoz dibertigarriagoa egiten du lasterketa”, argudiatu du Landartek: “Ziurgabetasun puntu bat du, ez dakizulako zer etorriko den. Horrek emozioa ematen dio, denbora guztian nekean eta sufrimenduan pentsatzea ekiditen du”.\nDenetarik izaten da oztopoen artean: pisua kargatzea edo arrastatzea, oreka, zintzilikatzea, herrestatzea, igeri egitea etab. Kirol osoa da, beraz, arlo fisikoan. Baina gainera, memoria probak ere egon daitezkeela nabarmendu du Landartek: “Dortsalean kodigo bat jartzen dizute, gogoan hartu behar duzu, eta 6km-ren buruan, galdetu egiten dizuten. Asmatzen ez baldin baduzu, penalizazioa jasotzen duzu”. 5km-ko lasterketak dira laburrenak, eta 21ekoak, maratoi erdikoak, luzeenak.\nJaso duen formazioagatik, bere burua entrenatzeko “gaitasuna” duela uste du Landartek. Berak planifikatzen du prestaketa. Entrenatzeko konpainia bilatzen du, hala ere, gogorra baita bakarrik aritzea. Entrenamendu funtzionala egiteko, Anzaranen dagoen Nae Systemen aritu izan da, eta eskalada ere egin izan du, Area 51n. Orain, lan espezifikoa Hernaniko gimnasio batean aurrera eramaten du. Korrika egitera, Plaiaundira hurbiltzen da, Super Amara Bidasoa Atletiko Taldeko lasterkariekin aritzera. “Erotuta nagoela esaten didate”, aitortu du, barrez.\nEsperientzia gogorrak eduki ditu\nBilboko lehen lasterketaren ondoren, 2016ko irailean hasi zen gogor entrenatzen. Galdakaoko Eternal Running lasterketan podiumera igo zen, hirugarren tokian. Hortik aurrera, Espainiako Ligako lasterketetan parte hartzen hasi zen, Elite kategoria nagusian. Gehienetan, ez da podiumetik jaitsi. 2017ko ekainean, Bilboko Spartanera itzuli zen, eta bosgarren tokian geratu zen. Emaitza ona, lasterketaren maila handia kontuan hartuta. Horri esker, Europako eta Munduko Txapelketetarako txartelak eskuratu zituen. “Europakoa Andorran izan zen, beraz, parte hartzeko aukera izan nuen. Munduko Txapelketa, aldiz, Californian egin zuten, AEBetan. Hortaz, ahaztu behar izan nuen”.\nIzan ere, Asier Landartek berak ordaintzen ditu izen-emateak eta bidaiak. Ez baitu babeslerik edo diru-laguntzarik. “Espainiako Ligan zazpigarren postuan nago, jendeak lasterketa gehiago egiten dituelako”, azaldu du. Europako Txapelketan parte hartu zuen, esan bezala, Andorran. “Esperientzia ederra” izan zela baieztatu badu ere, bertan behera utzi behar izan zuen lasterketa, ibilbidearen erdian. “Baldintzak oso gogorrak ziren. Grandvalira eski estazioan izan zen lasterketa, 2.500m-ko altueran, -2ºko tenperaturarekin. Maratoi erdia zen, gainera. Digeritze arazo bat eduki nuen, eta erretiratu behar izan nuen”.\nEspainiako Txapelketan ere esperientzia txarra eduki zuen, azaroaren 12an, Badajozen. Lasai atera zen, eta jendea aurreratuz joan zen, 10.kilometroan, hiru falta zirela, hirugarren postuan kokatu zen arte. Oztopoetako batean, ordea, besoek aski zela esan zioten. “Suspentsio oztopo asko zeuden lasterketan zehar, eta horietako batean, besaurreak blokeatu zitzaizkidan. Hala ere, itxaroten egon nintzen, eta ordu bete beranduago, hantura arindu zitzaidanean, lasterketa bukatu nuen. Pena izan zen, baina pozik nago, eskura neukalako podiuma. Pixka bat gehiago entrenatzea falta zait”.\n“Pentsatzen hasia nengoen, ea ezin izango ote nuen inoiz irabazi”\nPodiumeko koska altuena ezagutzen du\nIrabazten ere badaki Asier Landartek. Gogoan du bere lehen garaipena, Roman Race lasterketan, Cascanten (Nafarroa). “Hilabeteak neramatzan 2. eta 3. postuetan, baina ez nuen irabaztea lortzen. Pentsatzen hasia nengoen, ea ezin izango ote nuen inoiz irabazi. Lasterketa hura irabazi ahal izan nuen, eta ilusio ikaragarria egin zidan”. Bide horri eutsi nahi lioke hurrengo denboraldian. Aurten izan duen hobekuntza oinarri hartuta, baikorra da 2018 urterako. “Hoberenen artean nago, baina onena izan nahi nuke”, aitortu du.\nBeste herrialde batzuetan aspaldi hedatua badago ere, estatuan duela hiruzpalau urte hasi ziren oztopoetako lasterketak ugaritzen, crossfit edo entrenamendu funtzionalaren eskutik. “Duela hiru urte bi lasterketa baino ez zeuden estatuan. Aurten 150 izan dira”, azaldu du Landartek. Hala ere, ez du uste moda kontua denik. “Eztanda betean gaude momentu honetan, baina uste dut geratzeko iritsi direla oztopo lasterketak”. Entrenamendu funtzionaletik datorren jendea izan da nagusi, orain arte, oztopo lasterketetan. Pixkanaka, mendi lasterketetatik datorren jendea nagusitzen ari da, hala ere. Asier Landartek, pertikak garai batean emandako bultzada baliatzen du.\nPosted in KirolakTagged asier landart, erreportajea, kirola, oztopo lasterketak


garizuma, IV. astea astelehena\nEz da han gehiago entzungo negar-hotsik, ez garrasirik.\n«Hara, zeru barriak\neta lur barria egingo ditut;\nlehengoen oroitzapenik ez da geldituko,\neta ez dira barriro gogora etorriko.\nBestetara, amaibako poza eta alaitasuna izango dabe\nNik egingo dodanagaitik,\npoz-uri egingo dot-eta Jerusalem,\nalaitasun-herri bertako jentea.\nPozaren pozez izango naz Jerusalemengaitik,\nalai neure herriagaitik.\nEz da han gehiago entzungo\nnegar-hotsik, ez garrasirik.\nEz da han izango jaio eta laster hilgo danik,\nezta bere adin betera helduko ez danik ere,\nehun urtetan hiltea gazterik hiltea izango da-eta,\neta ehun urtera heltzen ez dana madarikatutzat emongo.\nEtxeak egin eta hareetan biziko dira,\nmahastiak landatu eta hareen frutua jango dabe».\nZoaz, semea onik dozu eta!\nAldi haretan, Jesus Samariatik urten eta Galileara joan zan. Jesusek berak autortu eban profetea ez dabela bere herrian aintzat hartzen. Halan ere, Galileara heldu zanean, galilearrek harrera ona egin eutsoen. Izan ere, Jerusalemen izanak ziran eurak ere eta ikusi ebezan Jesusek Pazko-jaietan egin zituan guztiak.\nJesus Galileako Kanara joan zan barriro, ura ardo bihurtu eban herrira. Bazan han errege-funtzionario bat, semea Kafarnaumen gaixorik eukana. Funtzonarioak, Jesus Judeatik Galileara etorri zala jakitean, Haregana joan eta bere semea osatzera jaisteko eskatu eutsan, hilzorian egoala-eta. Jesusek erantzun eutsan: «Ezaugarriak eta egintza harrigarriak ikusten ez badozuez, ez dozue sinesten». Baina errege-funtzionarioak barriro: «Zatoz, Jauna, nire umea hil baino lehen». Jesusek esan eutsan: «Zoaz etxera, semea onik dozu eta». Gizonak sinestu egin eban Jesusek esana eta joan egin zan.\nEtxerakoan, morroiek urten eutsoen bidera, semea onik ebala esanez. Orduan itaundu eutsen zein ordutan hasi zan oneratzen. Eta hareek erantzun: «Atzo eguerdiko ordu batetan itzi eutsan sukarrak». Konturatu zan aita ordu haretan esan eutsala Jesusek: «Onik dozu semea». Eta sinestu egin eben Jesusegan berak eta etxeko guztiek.\nJudeatik Galileara bihurtu zanean egin eban Jesusek bigarren ezaugarri hau.


Floridan, pilotarien sindikatuko ordezkari izateari utzi dio Juan Mari Fundazurik, kirol profesionalean erretiroa hartu berritan\nHamarkada bi eman ditu Juan Mari Fundazurik zesta-punta profesionalean, AEBetan; eta urtebete luze sindikatuko ordezkari legez (Argazkiak: J.M.F.)\nUrtarrilaren 13an jokatu zuen Juan Mari Fundazuri zesta-punta jokalariak azken norgehiagoka profesionala eta, gutxira, UAW-IJAPA pilotarien sindikatuko ordezkaritza lana ere utzi du. EuskalKultura.com-i esan dion legetxe, “oraindino ez dabe sindikatuan inor jarri baina laster egingo dabela uste dot”. Sentimendu nahasiak ditu bizkaitarrak egoera berriarekiko, baina present du erabat kirolak Floridan bizi duen egoera, nahiz eta estatuko Parlamentuak atzeratu egin duen, berriro ere, makina txanpon-jaleak frontoietan jarri ahal izatearen inguruko eztabaida. Horixe dute oraingo partidarik garrantzitsuena.\nMiami, AEB. Ordezkari berria topatu beharko du UAW-IJAPA sindikatuak, Juan Mari Fundazurik lana uztea erabaki du eta. Iazko urtarrilean hartu zuen ardura eta, urtebete gerora, laga egin du, aurtengo urtarrilaren 13an azken partida profesionala jokatu eta gero. Miami Jai Alain zelairatu zen azkenekoz, Arrasate zuela bikote, Areitiok eta Aldazabalek bereganatu zuten hamargarren txandan.\nMarkinan jaio zen Fundazuri, 1975ean, baina Durangon hazi zen harik eta, 22 urte zituela, AEBetara etortzea erabaki zuen arte. 1997. urtean izan zen hori. Orain, ia hamarkada bi pasata, esan du “frontoietako anbientea” botatzen duela faltan, “eta kiroleko pike onak”. Baina pozik dago ere gorputza “hobeto, min barik” duelako.\n'Makina txanpon-jaleen afera', geldi\nSindikatuko ordezkaria izaten jarraitzen ez duen arren, kirolariek bozemaile bat izatearen garrantziaz jakitun da eta, ordezkari berria izan arte, komunikabideekin berba egiteko prest agertu da kirolaria. Floridako Parlamentuan eztabaidatu duten azken lege aldaketen artean, frontoien jabe diren Paramutualak lortu nahi izan dutena legedi malguagoa izan da. Alegia, frontoiak (bai eta txakur eta zaldi lasterketak) mantentzeko egungo obligazioa gainetik kendu, ahalik eta makina txanpon-jale gehien jartzeko, finean Jai-Alaiarekiko obligaziorik gabe kasinoak mugarik gabe handitu ahal izateko. Eta nahiz eta txakurren lasterketei kalte egingo dien hainbat arau pasatu, frontoien inguruko eztabaida atzeratu egin dute, beste behin, udazkenera arte, seguruenik. Zuri-ren hitzetan, “arnasaldia” eman die Jose Felix Diaz senatariak eta bere lobiak egin duten “lan onak”.


Toki ezin egokiagoa ikasketetako etxeko lanak egin, azterketak prestatu, lan egin, irakurri… behar dutenentzat; irekita urtean 362 egunetan, astean 7 egunez, eta WiFi gunean, eta Estadion bertan.\nToki ezin egokiagoa duzu eskura zeure ikasketetako etxeko lanak egiteko, azterketak prestatzeko, lan egiteko, irakurtzeko…., Estadioren egutegi zabalarekin: urtean 362 egunetan irekita, astelehenetik ostiralera, 7:00 eta 21:30 bitartean, eta asteburu eta jaiegunetan, 8:00 eta 21:30 bitartean, eta instalazio eta zerbitzuz inguratuta.\nIkasteko Gela Gazte Eraikinean dago, WiFi gunean, eta terraza handi batera irten daiteke, behar duzunean aire pixka bat hartzeko.\nInork hartzen ez badu behar duena baino leku handiagoa, Gelak 100 lagunentzako tokia dauka. Mahaietan leku-banantzaileak daude, kontzentratzea errazteko. Gainera, beste areto bat du erantsita, Gazte Kluba, hitz egiteko, zerbait hartzeko, indarberritzeko nahiz telefonoz hitz egiteko. Izan kontuan, Gela dela irakurtzeko eta ikasteko leku bat, eta isilik egon behar dela eta besteak errespetatu behar direla.\n1. Ikasteko Gelaren eginkizuna irakurtzeko eta ikasteko leku bat izatea da. Mesedez, egon isilik eta errespetatu besteak\n2. Ikasteko Gelaren egutegia eta ordutegia honako hauek dira: astelehenetik ostiralera, 7:00 eta 21:30 bitartean, eta asteburu eta jaiegunetan, 8:00 eta 21:30 bitartean, Estadio bera irekita dagoen egun guztietan. Salbuespen gisa eta beharrezko aurreabisua jakinarazita, gerta daiteke zerbitzuz kanpo geratzea, programatutako jarduera bereziren baten kariz.\n3. Altzariak erabili itzazu behar den bezala, eta ez hondatu. Mesedez, ez itzazu mugitu, ez aretotik atera. Ordena hobea egongo da. Ezta besterentzakoa dena zeuretzat pilatu ere.\n4. Interneterako konexioa duzu. Mesedez, erabili ondo.\n5. Gela honetan ezin jan daiteke, ezta sakelakoak erabili ere. Beharrizana izatekotan, egin kanpoan.\n6. Ez sartu soina bistan, ez bainu-jantzia bustita… eta bai, ostera, beti oinetakoak jantzita.\n7. Erraztu garbiketa-enplegatuen zeregina eta erabili paperontziak eta, erretzen baduzu —kanpoaldean bakarrik— hautsontziak.


Oinarri teknologikoko enpresak edo enpresa berritzaileak sortzeko prozesuan laguntza emateko programa. IV. Eranskina (BARNETEKIN) - egoitza\nOinarri teknologikoko enpresak edo enpresa berritzaileak sortzeko prozesuan laguntza emateko programa. IV. Eranskina (BARNETEKIN)\nGipuzkoako enpresen sarea dibertsifikatzen lagunduko duten enpresa proiektu berriei laguntzea, eraldatzeko duten gaitasunaren eta balio erantsiaren arabera, eta aintzat hartuz, bereziki, ekonomia zirkularra eta sormen industria bultzatzen laguntzen duten horiek barne ekintzailetza korporatiboaren ondorio izan.\nOnuradunak izango dira: Gipuzkoan helbide soziala eta fiskala edo egoitza duten pertsona juridikoak, eta oinarri teknologikoko enpresa proiektu bat edo enpresa berritzaile bat sortzeko ideia dutenak Gipuzkoan martxan jartzeko.\nDiru laguntzen xedeko jarduerak\nOinarri teknologikoko enpresa edo enpresa berritzailearen ideia sortu, enpresa plana prestatu eta abian jartzeko prozesuan pertsonari edo ekipo bultzatzaileari laguntza ematea.\nBIC GIPUZKOAk (Bic Gipuzkoa Berrilan eta Saiolan) babestuko dituen enpresa ekimenak.\nDiruz lagunduko diren kostuak ondorengoak izango dira:\n• Pertsona edo talde sustatzailearen dedikazioa (600 euro/hilabete gehienez ).\n• Enpresa esparruan edo proiektuaren araberako berariazko esparruan gaitasunak eskuratzea.\n• Kanpo aholkularitza eta laguntza teknikoaren gastuak.\n• Prospekzio azterlanak eta dokumentazioa.\n• Azoketara joatea, bidaiatzea eta abar.\n• Maketa eta prototipoak egitea.\nDirulaguntza, kostu hautagarrien % 100 artekoa izango da, enpresa proiektu bakoitzeko 40.000€-ko gehienezko mugarekin.\nDirulaguntzak emateko prozedura lehiakortasunik gabekoa izango da, aurrekontua agortu arte.\nBateragarritasuna edo bateraezintasuna\nDirulaguntzak hauek ez dira bateragarri izango Gipuzkoako Foru Aldundiak helburu bererako ematen dituen beste laguntza batzuekin. Aldiz, bateragarri izango dira Estatuko, Europar Batasuneko edo nazioarteko edozein administrazio edo erakunde publiko zein pribatuk helburu bererako emandako dirulaguntza, laguntza, diru sarrera edo baliabide batzuekin, betiere diruz lagundutako jardueraren kostua gainditzen ez bada eta eragotzi gabe gai horren inguruan beste laguntza batzuen araudiak esaten duena.\nOinarri hauen arabera diruz lagundutako proiektua garatzeko dirulaguntza bat eskatzen edo lortzen duen entitate onuradunak horren berri eman beharko dio Ekonomia Sustapeneko, Turismoko eta Landa Ingurumeneko Departamentuari.\n• Eskaerak aurkezteko epea: 2020ko urriaren 19an, eguerdiko 12:00etan bukatuko da.\n• Jarduerak hasteko epea: Jarduerak hasteko epea: 2020ko urtarrilaren 1etik aurrera hasiko dira.\n• Proiektuen exekuzio data: 2021eko irailaren 30ean.\n• Proiektuak justifikatzeko data: proiektua bukatu eta hilabete naturalaren barruan zurituko da eta, edozein kasutan, 2021eko urriaren 30a baino lehen\nIV. ERANSKINA: Oinarri teknologikoko enpresak edo enpresa berritzaileak sortzeko prozesuan laguntza emateko diru laguntzen oinarri bereziak.\nEnpresak sortu eta garatzeko prozesuan laguntzeko programaren” oinarri aldaketa eta II., III. eta IV. eranskinetako dirulaguntzen 2020ko deialdia. (2020ko uztailaren 10ekoa GAO 130 zk)\nEnpresak sortu eta garatzeko prozesuan laguntzeko programaren oinarri aldaketa eta 2018ko deialdia. (2018ko apirilaren 18koa GAO,74 zk)\nEnpresak sortu eta garatzeko prozesuan laguntzeko programaren oinarri arautzaile . Programa hori Diputatuen Kontseiluaren 2017ko ekainaren 27an erabakiz onartu zen (2017ko uztailaren 4koa GAO,127 zk)\n• Informazioa eta dokumentuak → http://www.gipuzkoa.eus/eu/web/ekonomia/programak-eta-laguntzak/ekintzailetasuna/barnetekin\n• Diru-laguntzak kudeatzeko aplikatiboa→ http://sustapena.gipuzkoa.eus/kudeaketa\n• Kudeaketa teknikoa: 943-112287\n• Kudeaketa Administratiboa: 943-112218


Lydia Zapata: «Zer haragi jaten zuten badakigu, baina landareei buruz ez dakigu ezer» | Zientzia\nGero EHUn egin zenuen doktore tesia. Arkeobotanika ikertzen lehenengoetarikoa izango zinen, ezta?\nLetren Fakultatean ez geneukan laborategirik. Beti pentsatzen da Giza Zientzietan ez dela horrelakorik behar… Doktore tesiarekin hasi nintzenean ez geneukan txorrotarik ere. Hamabost urteotan lan handia egin dugu horretan, materialak erosten eta mikroskopioak eta erreferentzia bildumak lortzen. Erreferentzia bildumak oso inportanteak dira guretzat. Adibidez, hazi bat edo egur zati bat identifikatzen badugu eta pinu batena dela uste badugu, gaur egungo materialarekin konparatu behar dugu, zuzen gaudela ziurtatzeko. Horretarako behar ditugu material modernoa duten erreferentzia bildumak.\nERC Consolidator beka eman dizute. Zer izan du kontuan epaimahaiak?\nIkertzailea zein proiektua izaten dute kontuan. Bikaintasunari erreparatzen diotela esaten dute. Orduan, begiratzen dute ea ikertzailea ondo egokitzen zaion proposatutako ikerketa motari, eta gero, ideia zein den. Nire kasuan, uste dut curriculumak baino garrantzi handiagoa izan duela proposatutako gaiak. Berriak izan behar dira; gai horretan ezaguera hutsunea egon behar dela diote. Eta arriskutsuak, beste deialdi mota batzuekin ordaindu ezin direnak; hori ere oso gustuko dute.\nAdibidez, nik azaldu dut Paleolitoko landareak bilatuko ditudala, eta arkeobotanikari guztiok dakigu zaila dela; indusketa asko egingo ditugula, laginak hartu… eta agian ez dugula ezer aurkituko. Hori da arriskua: emaitzak ez daude ziurtaturik, eta hori atsegin dute. Gaia arriskutsua izatea, baina emaitzak lortuz gero, gure diziplinari aurrerakuntza handia ekarriko diona. Orduan, horiexek dira irizpideak: arrisku handia, gai berria, ezaguera hutsunea eta bikaintasuna. Nik banekien gai honek baldintzok betetzen zituela. Arkeobotanikari batek hau irakurri eta ados egongo zela; Paleolitoan landareen ustiaketa nolakoa izan zen, horri buruz ez dakigula ezer, eta emaitzak lortzen baditugu oso aurrerakuntza handia izango dela gure diziplinarako. Nekazaritzaren sorrera askotan landu dugu, baina landare bilketan ia inork ez du serio lan egin, eta Europako mendebaldean baditugu horretarako aztarnategiak. Iparraldean ez, Paleolitoko aro hotzetan izotzez estalita zegoelako. Baina hemen badauzkagu sekuentzia arkeologikoak, luzeak eta interesgarriak.\nPaleolitoko periodo zehatzen bat aztertu behar al duzu?\nNeanderthalak Erdi Paleolitoaren azken zatian bizi izan ziren; orduan, azken Erdi Paleolitoa hartuko dugu, baditugulako hori aztertzeko aztarnategiak, eta gero, Goi Paleolitoa. Interesgarria da, neanderthalak eta Homo sapiensak (gu) sartzen direlako hor. Saiatuko gara ikusten ea landareen erabilpena desberdina ote zen. Agian neanderthalek ustiapen oportunistagoa edo ez hain planifikatua egin zuten, eta agian Homo sapiensen artean beste erabilpen mota bat ikusiko dugu. Bestalde, orain dela 10.000 urte inguru Pleistozenoa amaitu zenean, Holozenoa hasi zen, gaur egun bizi dugun aroa. Klima hobekuntza izan zen, eta ingurumena asko aldatu zen, bat-batean klima epeldu eta izotz aroa desagertu zelako. Landareak eta baliabideak asko aldatu ziren, eta ea aldaketa hori ere ikus dezakegun.\nZergatik aukeratu dituzu mediterraneoko aztarnategiak?\nProiektuari izen hori jarri diogu, baina berez Iberiar penintsula osoa eta Maroko izango ditugu aztergai. Euskal Herria ere bai: Dimako Axlor eta Baltzola aztarnategiak sartu ditugu. Horrez gain, Valentzia aldeko aztarnategi batzuk, Andaluziakoak, Portugalgoak eta Maroko iparraldekoak. Aztarnategi onak geneuzkalako aukeratu ditugu leku horiek, eta bertako ikerketa taldeak prest zeudelako inplikatzeko eta landareak ondo berreskuratzeko.\nNon aurkitzen dira landare fosilak?\nAskotariko materialak aztertuko ditugu. Adibidez, egurra normalean ikaztuta kontserbatzen da aztarnategietan, orduan, egur-ikatzak aztertuko ditugu, eta mikroskopioan identifikatuko dugu zer arbola den. Horrela ikusiko dugu zer arbola eramaten zituzten aztarnategietara, erregai bezala erabiltzeko. Haziak ere inportanteak dira, dietarekin lotura izan ohi dutelako. Aztarnategietara eramaten zituzten haziak eta fruituak jateko izaten ziren askotan. Orain arte gehiegi aztertu ez diren aztarna berriak ere ari gara bilatzen. Adibidez, tuberkuluak eta sustraiak, pentsatzen dugulako oso inportanteak izan zitezkeela ehiztari biltzaileen dietan. Zailak dira identifikatzen, baina saiatuko gara berreskuratzen eta izendatzen. Gero, polena ere saiatuko gara ikertzen; aztarnategietaraino heltzen da eta berreskuratu daiteke, identifikatu eta inguruko landare paisaia nolakoa zen aztertzeko.\nOso txikiak diren beste aztarnak batzuk ere badaude: fitolitoak. Silize bihurtutako zelula zatiak dira; ez-organikoak dira, eta horregatik, ondo kontserbatzen dira. Almidoiak ere berreskuratu ahal dira, aztarnategietan eta tresnerian. Adibidez, landareak txikitzeko harriak erabili bazituzten, hor almidoiak berreskuratu daitezke. Tresneria bera ere begiratuko dugu; harri tresneria, sukarria eta hezur tresneria. Tresnak erabiltzen zituztenean mikroskopikoak diren aztarna bereziak geratzen ziren, eta sukarria mikroskopioan begiratuz, adibidez, aditu batek zehaztu dezake ea tresna landare bat txikitzeko erabili ote zen.\nLandare bakoitza zehazki zertarako erabiltzen zuten jakin al dezakezue?\nAztarnaren arabera. Adibidez, ikaztuta dagoen egurra normalean erregai bezala erabiliko zuten, baina erregai hori berotzeko edo lehengaiak eraldatzeko ote zen, zaila da… Bestalde, fruituak eta landare asko jateko zirela pentsatzen dugu. Agian medikuntzarako ere bai, baina zailagoa da hori zehaztea. Ezkurrei dagokienez, adibidez, sutan manipulatu zituztela ikusten dugu, eta orduan bai, jateko izango zirela interpretatzen dugu. Hain zuzen, informazio etnografikoa ere sartuko da gure proiektuan. Batez ere adineko jendeak badakielako landare batzuk zertarako erabili izan diren, eta informazio hori jasotzea oso inportantea da guretzat. Garrantzitsua da ikustea gaur egungo gizarteek nola manipulatzen edo tratatzen dituzten landareak, ikusteko manipulazio horrek, antzina ere egiten bazen, zein ondorio arkeologiko utzi zitzakeen. Dena dela, askotan zaila da jakitea, landare batek erabilpen asko izan ahal dituelako. Erabilpen sinbolikoak ere izango zituzten akaso, baina horrek ihes egiten digu. Errazena dieta da. Eta guretzat oso gai inportantea da, oso gutxi dakigulako horri buruz.\nBa al dakigu noiz hasi ziren ereiten?\nHori Neolitotik aurrera gertatu zen. Oso interesgarria da, baina hobeto ezagutzen dugu, eta horregatik Paleolitoan bakarrik zentratuko gara gu. Paleolitoan basa ustiaketa egiten zen; bai animaliena, bai eta landareena ere. Animalien artean, oreina ehizatzen zuten, basurdea, basa zezena… zer haragi jaten zuten badakigu gutxi gorabehera, eta arrantza egiten zutela ere bai, baina landareei buruz ez dakigu ezer. Paleolitoan klima hotza izan zenez nagusiki, sarritan arkeologook pentsatzen dugu ia ez zela landarerik egongo. Baina etnografikoki, badakigu adibidez inuitek landareak erabiltzen dituztela, nahiz eta leku hotzetan bizi. Gure dietan behar ditugu; gure espezieak karbohidratoak behar ditu, landareak behar ditu, bestela hiltzen gara. Orduan, nahiz eta klima oso hotza izan eta landare baliabideak eskasak izan, zer edo zer erabili behar zutela uste dugu.\nKlima aldatu zenean landareak asko aldatu al ziren, orduan?\nBai, aldaketa hori nahiko ondo ezagutzen dugu; Pleistozenoa amaitu eta Holozenoa hasi zen garai hori. Sekulako beroketa gertatu zen, eta itsas maila ere igo zen, planetako izotza asko urtu zelako. Badakigu, adibidez, garai hartan basoak asko hedatu zirela Europan zehar. Lehen pinu batzuk, urkiak, ipuruak… besterik ez zegoen. Tenperaturak epeldu zirenean hurritzak, haritzak eta beste basoak agertu ziren, eta horri esker landare baliabide eta janari askoz gehiago zegoen. Adibidez, ezkurrak oso inportanteak izango ziren, Europan batez ere hariztiak hedatu baitziren. Baina ez dugu frogarik. Horretan ere lan egingo dugu.\nOrain arte, zer dakizue proiektuan aztertuko dituzuen Euskal Herriko bi aztarnategiei buruz, Baltzola eta Axlorri buruz?\nAspalditik dira ezagunak Euskal Herrian, batez ere aita Barandiaranek egindako lanarengatik. Axlor izan zen, hain zuzen, berak induskatu zuen azken aztarnategia, eta Baltzolan, ikerketa txiki bat egin zuen 36ko gerra hasi baino lehen. Informazio handirik ez zegoen, eta horregatik indusketa arkeologiko bat egitea erabaki genuen; 2006an hasi ginen, eta sei urte eman ditugu hor. Interesgarria izan da, neanderthalen aztarnak agertu direlako bietan. Giza aztarnarik ez, baina Axlorren ehizatutako animalien hezurrak daude, eta Baltzolan, tresneria. Flotazioa egin dugu bietan, hau da, induskatutako sedimentuak uretan jarri ditugu, haziak flotarazteko. Beraz, tratamendu berezia egin dugu landare aztarnak berreskuratzeko.\nBost urterako beka eman dizute. Zer itxaropen duzu?\nEspero dut emaitzak izango ditugula, ikusteko landare baliabideak nola aldatu ziren 50.000 urte hauetan, eta batez ere gizakiek nola ustiatzen zituzten. Era berean, espero dut ikusi ahal izango dugula zer metodo diren onenak gai hauek ikertzeko. Orduan, landareen erabilerari buruz emaitza konkretuak izatea espero dut, baina emaitza metodologikoak ere bai, gure landa lanean baliatzen ditugun teknikak hobetzeko.\nNekazaritzaren sorrera ikertu eta gero, denboran atzera orain\nLydia Zapata Peñak Historia ikasi zuen Deustuko Unibertsitatean. Londresko University Collegera joateko doktorego aurreko beka bat lortu, eta Arkeobotanika master bat egin zuen bertan. Itzulitakoan, EHUn defendatu zuen doktore tesia. Jarraian, bi urtez aritu zen Cambridgeko Unibertsitatean, doktorego ondokoa egiten. EHUko Letren Fakultatean egiten du lan gaur egun, eta Historiaurreari buruzko ikerketa taldeko kide da. «Gehienbat nekazaritzaren sorreraren inguruan egin dut lan. Nire tesia ere horri buruz izan zen. Orain beste gai batean sartu naiz», esan du, ERC Consolidator beka lortu duen proiektu honen harira.\n← Egoitz Etxebeste: «Oso pertsonaia puskatzaileak izan ziren askotan» Itzulpen automatikorik gabe →


Petri IV.a Bulgariakoa - Wikipedia, entziklopedia askea.\nPetri IV.a Bulgariakoa\nPetri IV.a Bulgariakoa (bulgarieraz: Петър ІV, Petăr IV; ? - Veliko Tarnovo, 1197), Petri Asen ere deitua, Bulgariako enperadorea (tsarra) izan zen 1196-1197 bitartean. Anaiaren, Ivan Asenen, lekua hartu zuen, eta Bulgariako independentziaren alde borrokatu zen anaiarekin batera. Kargua hartu eta hurrengo urtean hil zuten.\nMesia, XII. mendea\nVeliko Tarnovo, 1197 ( urte)\nIvan Asen I.a Bulgariakoa\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/8/23 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nWikimedia Commonsen badira fitxategi gehiago, gai hau dutenak: Petri IV.a Bulgariakoa\nMultimedia: Peter IV of Bulgaria\nAzken aldaketa 17 martxoa 2019(e)an, 16:16(e)tan\nOrriaren azken aldaketa: 17 martxoa 2019, 16:16.


aurkezpena – Ankulegi\nAnkulegi Gizarte Antropologiari buruzko ezagutzak trukatzeko eta eztabaidatzeko gune digital irekia eta dinamikoa da. Gune hau Ankulegi Euskal Antropologia Elkartearen argitalpen proiektua berritzearen emaitza ere bada, 1997tik 2019ra bitarte Ankulegi Gizarte Antropologia Aldizkaria kaleratu ondoren. Aipatutako egitura berriaren bidez, argitalpen eremu arin bat sendotu nahi dugu, praktika etnografikoen eta gaur egungo antropologiaren gaineko ikerketa-, eztabaida- eta adierazpen-mekanismo kolektiboak eta esperimentalak garatzeko aukera emango duena, edukien zehaztasuna eta kalitatea galdu gabe.\nEra berean, Euskal Herriko eta nazioarteko Gizarte Antropologiari buruzko informazioa eta albisteak eskaintzen ditugu. Beraz, arlo akademikoa gainditzen duen publiko batengana jotzea da gure asmoa, Antropologiarekin eta haren ertzekin lotutako kolektiboen, ikertzaileen, ikasleen, profesionalen, erakundeen eta abarren arteko lotura esparru bat sortzeko.\nHypotheses-en parte gisa —sarbide libreko OpenEdition atariarekin lotutako blogging zientifikoko plataforma da hori—, Ankulegi saiatzen da edukiak giza eta gizarte zientzietara bideratutako biltegi batean sartzen, antzeko plataforma digitaletan garatzen ahal diren beste ikerketa ildo batzuekin lotzeko.\nGune hau, azken batean, antropologian interesa duten pertsona guztientzat dago zabalik, eta ez dago idazketa formatu zehatzetara edo eskakizun akademikoetara egokitu beharrik. Ohiko formatuez gain —testualak, grafikoak eta ikus-entzunezkoak—, dei berezia egiten dugu honako hauek biltzeko: era guztietako kontakizun, artefaktu eta esperimentu etnografikoak, bizi garen agertoki, esperientzia eta bizi- eta ikerketa-testuinguruen berri ematen dutenak; diziplinaren berezko kontzeptu edo problematikekin lotutako gogoetak; eta/edo irakurketen, filmen eta museoetara egindako bisiten kronikak, bai eta bidaien edo bestelakoen kronikak ere.


Laurogeita hamabost Tesiak - Wikipedia, entziklopedia askea.\n(«95 tesiak» orritik birbideratua)\nLaurogeita hamabost Tesiak edo Boterearen Indulgentzien Eztabaida Martin Lutherrek 1517an proposaturiko eztabaida akademiko baterako zerrenda bat izan zen, Europa sakonki aldatuko zuena. Luther teologia moraleko irakaslea zen Wittenbergeko Unibertsitatean, Alemania. Laurogeita hamamost Tesien ondorioz Erreforma deitzen den zisma hasi zen, Eliza Katolikoarekin gatazka sortuz.\n1517ko urriaren 31 eta 1557\nTestuaren gai nagusia apaizek indulgentziak salatzeko zuten gehiegizko praktikaren aurkako posizioa zen. Indulgentzia hauek norberaren edo matatutako pertsonaren bekatuen aurka purgatorioan bete beharreko zigor tenporala murrizten zuten ziurtagiriak ziren. Bere Tesietan Lutherek argudiatu zuen Jesukristok eskatzen zuen damua ispirituala izan behar zela, eta ez kanpoko konfesio sakramentalaren ondorioa. Bere ustez, indulgentziek kristau pekatarien benetako damua eta pietatea ekiditen zuten, horren gainetik joan baitzitezkeen indulgentzia eskatuz. Luteroren aburuz, indulgentziek Kristauei pobreenak lagundu eta beste ontasun ekintza batzuk egiteaz libratzen zituen, erosten zituzten indulgentziak espiritualki balio handiagokoak baitziren. Lutheroren ustez posizio honek aitasantuarenarekin bat egiten zuen, baina, errealitatean, XIV. mendeko bulda baten aurka egiten zuten. Tesiak ez ziren, hala ere, Lutheren posizioa, baizik eta eztabaidarako proposaturiko gaien zerrenda bat.\nLutherrek bere Tesiak Alberto Brandenburgokoari bidalitako gutun batean atxikitu zituen, Mainzeko apezpikua zena, 1517ko urriaren 31n. Data hau hartzen da Erreforma protestantearen hasiera gisa, eta urtero gogoratzen da Erreformaren Eguna delako jai egunarekin. Tradizioak do Tesiak Wittenbergeko Santu Guztien Elizako atean jarri zituela, hala nola beste ate batzuetan, urriaren 31ean edo azaroa erdialdean zehar. Tesiek harrera handia izan zuten eta azkar inprimatu ziren, itzuli eta Alemania zein Europa osoan zehar banatu. Johann Tetzel predikadorearekin panfleto gerra bat hasi zuten, Lutherren fama oraindik gehiago handituz. Lutherren nagusiek heresia leporatu zioten, eta 1521ean eskumikatu zuten.\nTestu hau Erreformaren abiapuntutzat hartzen bada ere, Lutherren ustez ez zen eliza bera banatuko zute beste gai teologiko batzuk baino garrantzitsuago, Sola fide edo De Servo Arbitrio testuetan jasotzen direnak bezala.\nAzken aldaketa 14 abendua 2019(e)an, 15:57(e)tan


Berriketan.info Viewing item 1 to 5 (of 5 items) Lea-Artibai eta Mutrikuko Hitza wrote a new post, MunduMOB ekimenak jendetza batu du Mutrikuko Xiri parkean, on the site Lea-Artibai eta Mutrikuko Hitza 40 minutes ago\n20:00etan zegoen jarrita hitzordua eta zertxobait beranduago hasi da ekimena. Aurretik entsegua egin dute herritarrek. Behin ekimenari hasiera emateko ordua heldu denean, antolatzaileek Mundumob ekimenaren Lea-Artibai eta Mutrikuko Hitza wrote a new post, Llodion hildako emakumearen hilketa salatu dute Lea-Artibain eta Mutrikun, on the site Lea-Artibai eta Mutrikuko Hitza 1 hour, 46 minutes ago\nElkarretaratzeak egin dira Ondarroan, Lekeiton, Markina-Xemeinen eta Mutrikun, besteak beste. Ondarroan 70 bat herritar batu dira Alamedan, 19:00etan. Mutrikun Goiko berria wrote a new post, Ustez Urbiakoa zen basurdeen bideoa Europa ekialdean hartutakoa da, on the site Berria albisteak 5 hours, 24 minutes ago\nEHNEk basurdeen ugalketa kontrolatzeko "neurri eraginkorrak" eskatu dizkio Gipuzkoako Aldundiari, eta, ugalketaren erakusgarri, bideo bat bidali du, Urbian udazkenean grabatutakoa zelakoan. Bideoa, ordea, Europa berria wrote a new post, Sindikatuen esanetan, erantzun handia ari da izaten Gipuzkoako metalgintzako greba, on the site Berria albisteak 5 hours, 38 minutes ago\nLABen arabera, langileen %85ek bat egin dute lanuztearekin, eta Tolosaldean eta Urola Kostan ari da izaten eraginik handiena. LAB eta ELA sindikatuen goizeko protestak jendetsuak izan dira. Arratsaldean hainbat Aitor Manterola posted an update in the group Futbolsofatzen 5 hours, 46 minutes ago


Gaur hasiko da Euskaraldia: 11 egun euskaraz ariketa soziala. Euskal Herri osoan aldi berean egingo den ariketak hizkuntza-ohiturak aldatu eta euskararen erabilera bultzatzea du xede. Ariketan izena eman duten lagunek 11 egunetan ahobizi edo belarriprest rola beteko dute. Ahobiziek euskara ulertzen duten guztiei euskaraz hitz egingo diete 11 egunetan eta ezezagunei lehen hitza euskaraz egin (ulertzen baldin badute, euskaraz jarraituko dute). Belarriprest rola hartu dutenek, berriz, euskaraz hitz egiteko gai diren mintzakide guztiei euskaraz hitz egiteko gonbitea egingo diete. Ariketa sozial handia izango dela azpimarratu dute antolatzaileek.\nBaionan egin da Euskaraldiaren irekiera ekitaldia. Bertan parte hartu dute entitate eta erakunde antolatzaileen ordezkariek, herrietako batzordeetako kideek, entitate sustatzaileek eta ahobizi zein belarriprest modura arituko diren hainbat herritarrek. Ondorengo lagunek hartu dute parte besteak beste: Jean-René Etchegaray Euskal Hirigune Elkargoaren Lehendakari eta Baionako auzapezak, Beñat Arrabit Euskararen Erakunde Publikoko presidente eta Euskal Hirigune Elkargoko hizkuntza politikako presidente-ordeak, Bingen Zupiria Eusko Jaurlaritzako Kultura eta Hizkuntza Politika Sailburuak, Paula Kasares Euskarabidea Nafarroako Euskara Institutuko Euskararen Sustapenaren eta Plangintzaren Zerbitzuko zuzendariak, Elena Laka Euskaltzaleen Topaguneko presidenteak, eta Arrate Illaro Euskaltzaleen Topaguneko kide eta Euskaraldiko koordinatzaileak. Euskaraldiaren antolaketan aritu diren batzordeetako kideek eta gaurtik aurrera ahobizi eta belarriprest gisa arituko diren hainbat lagunek ere hitza hartu dute ekitaldian. Era berean, ekitaldian Maddi Oihenart, Ruper Ordorika, Odei Barroso, Alaia Martin eta Maryse Urrutyren emanaldiak gozatu ahal izan dituzte bertaratutakoek.\nIrailaren 20an ireki zen izen-emate epea oraindik itxi ez den arren (Euskaraldiko lehen egunetan irekita egongo da ariketara batzen diren azken orduko lagunek izena eman ahal izan dezaten), gaurtik aurrera ahobizi eta belarriprest modura arituko diren partaideen datuak eman dituzte Baionan egin den aurkezpen ekitaldian.\nGuztira 196.000 lagunek eman dute izena Euskaraldian, parte hartze zabala izango da beraz martxan jarriko den ariketan. Partaide horietatik %74ek eman dute ahobizi modura jarduteko izena eta %26 arituko da belarriprest rolean.\n•16 eta 25 urte bitartean ditu izena emandakoen %18ak.\nIrekian argitaratutako prentsa-oharra irakurri ezazu: “Euskaraldia gaur jarriko da abian, 196.000 lagunek izena eman dutelarik”.\n2018ko azaroaren 23ean argitaratua. Honi buruz gehiago irakurri: Euskara eta Justizia. Iruzkin bat egin.\nElkarlana eta aktibazioa euskararen erabilera sustatzeko. Horiexek izan dira herri erakundeek datorren igandean ospatuko den Euskararen Nazioarteko Egunari begira onartu eta aditzera eman duten adierazpenaren oinarriak. Gasteizko Oihaneder Euskararen Etxean irakurri dute adierazpen hori eta, informatu dutenez, datorren igandean ildo horren aldeko apustua berretsiko dute egun hori dela-eta Europa Jauregian izango den ospakizun nagusian.\nEuskal Autonomia Erkidegoko erakunde nagusietako ordezkariak izan dira adierazpenaren aurkezpenean: Eusko Jaurlaritzako Hizkuntza Politikako sailburuorde Miren Dobaran; Arabako Foru Aldundiko Euskara, Kultura eta Kirol diputatu Igone Martinez de Luna; Gipuzkoako Foru Aldundiko Hizkuntza Berdintasunerako zuzendari Mikel Irizar; Bizkaiko Foru Aldundiko Euskara zuzendari Ana de Castro; Gasteizko Udaleko Enpleguaren eta Garapen Ekonomiko Iraunkorraren zinegotzi Nerea Melgosa, Donostiako Udaleko Kultura, Euskara eta Hezkuntza zinegotzi Miren Azkarate; eta Bilboko Udaleko Euskara eta Hezkuntza zuzendari Jone Unzueta. Haiekin batera izan dira, baita ere, EUDELeko euskara arduradun Aitor Aldasoro eta UEMAko presidente Josu Labaka.\nAdierazpen honetan “elkarlanaren” garrantzia nabarmendu dute euskararen erabilera sustatze aldera: “Euskara urtean egun batez dugu ospakizunerako gai, eta 365 egunez langai. Elkarlanerako gai. Adostasunerako gai. Eta ospakizun eguna baliatu nahi dugu, hain zuzen, ilusioaren hauspoa haize berriz betetzeko. Indar berriez sendotzeko denon eginahala. Hori behar baitu euskarak, hori behar baitugu euskara guztion ezpainetan, kaleetan, etxeetan, ziberespazioan, lantokietan, pantailetan, paperetan nahi dugunok: ilusioa. Eta elkarlana. Auzolana”.\nHorrela, adierazi dutenez, momentu egokia da lankidetza hori berrikuntzaren bidetik sendotzeko. “Une aproposa da euskararen lurralde eta eremu guztietako herri aginteen arteko lankidetza ere berrikuntzaren bidetik sendotzeko. Erabileraren mesedetan. Eta euskarak elkarlan horien guztien premia du. Ezinbestez”, gehitu dute.\nIñigo Urkullu Lehendakaria buru izango da datorren igandeko Europa Jauregiko ekitaldi nagusian; eguerdiko 12.00etan hasiko da eta erakundeetako zein euskalgintzako ordezkariak izango dira han.\nIrekian argitaratutako prentsa-oharra irakurri ezazu: “Adierazpen bateratua irakurri dute Euskadiko erakunde nagusiek igandean ospatuko den Euskararen Nazioarteko Egunari begira”.\nEpaibi: euskara justizian.\n2017ko azaroaren 30ean argitaratua. Honi buruz gehiago irakurri: Euskara eta Justizia. Iruzkin bat egin.


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Industria-robotika (Modulua)" topic_facet:"Lanbide Heziketa" topic_facet:"Automatizazioa eta robotika industriala (Heziketa Zikloa). Goi maila" author_facet:"Urresti, Igor" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Industria-robotika (Modulua) Proposatutako gaia: Lanbide Heziketa Proposatutako gaia: Automatizazioa eta robotika industriala (Heziketa Zikloa). Goi maila Egilea: Urresti, Igor Generoa / Forma: Curriculumeko baliabideak\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Palestinarren alde egiteko 1.000 bideo-joko biltzen dituen eskaintza prestatu du itch.io webguneak - Berriak - Game Erauntsia - Bideojokoak euskaraz\nPalestinarren alde egiteko 1.000 bideo-joko biltzen dituen eskaintza prestatu du itch.io webguneak\nLander Unzueta | 2021/06/10 10:00 Berriak\nBildutako dirua UNRWA agentziari bideratuko zaio egun Palestinak pairatzen duen krisiak eragindako ondorioei aurre egiteko asmoarekin.\nNazioarteko indie garatzaileak eta Itch.io saltokia palestinarren alde egiteko batu dira bundle benetan berezi bat eratzeko. Palestinak bizi duen gerrak eragindako ondorioekin laguntzeko helburuarekin, 1.000 obra baino gehiago biltzen dituen jokoen bilduma eros daiteke bihar arte.\nIndie bundle for Palestinian Aid deituta, bildutako diru guztia UNRWA agentziari bideratuko zaiola adierazi dute arduradunek. Agentzia hau dagoeneko milioi bat palestinar ingururi janaria eskaintzeaz arduratu da, baita buru zein gorputz osasun-laguntza emateaz ere.\nKanpaina 500.000 dolar biltzeko asmoarekin hasi bazuten ere, diru kopuru hori egun gutxitan gainditu eta dagoeneko 1.000.000 dolar biltzeko helburua jarri dute Itch.iokoek: albistea idazterako unean 562.173 dolar batu dituzte. Lagundu nahi duenak nahi beste diru eskaini dezake, baina bilduma eskuratzeko jarri beharreko gutxienekoa 5 dolar dira.\nArduradunek Rasheed Abueideh garatzaile palestinarraren kasua nabarmendu nahi izan dute ekimen honen bitartez. Abueidehk Gazako haur baten istorioa kontatzen duen Liyla and the Shadows of War bideo-jokoa argitaratu zuen palestinarra izateak ekarritako oztopo guztiei aurre eginez.\nHorrela, laguntza eskaintzeaz gain Nuclear Throne, Pikuniku, Minit edota Hacknet bezalako bideo-joko indien bilduma erraldoia eskuratu daiteke; horien artean aurkitzen da aipatutako Liyla and the Shadows of War. Bideo-joko guztiak itch.ioren webgunetik zuzenean deskargatu eta instalatzekoak dira, inolako DRMrik gabe.


Pasadizoa kontatu duena Jon Azua da, Eusko Jaurlaritzako lehendakariorde eta Ekonomia eta Lan sailburu ohia. Solasaldi luzea izan berri du Mikel Navarro ekonomia katedradunarekin. Deustuko Unibertsitate Komertzialeko eraikin zaharrean aritu dira biak, Faculty Club areto dotorean, Bilboko kaleak astintzen dituen bero sapatik libre. Hamar urte igaro dira krisiaren lokatzetan sartuta, baina bi hizlariek ez dute bistatik galdu etorkizuna. Azken finean, mundua ez da gelditu, eta transformazio digitalaren aroa ere ez. Langabezia, itxiera, zorra, murrizketa eta halako kontzeptuak eguneroko ogia izan dira euskal ekonomian, baina pixkanaka azaleratzen ari dira fabrikazio aurreratua, industria 4.0, garapen berritzailea eta halako beste batzuk, datozen urteetako jarduna markatuko duten ideiak.\nJON AZUA: Ez zait askorik gustatzen krisiari eta postkrisiari buruz aritzea. Uste dut gizartea nekatuta dagoela. Krisia ukatzen zen lehen, eta orain ematen du mundu guztiak krisiaren irteerari buruz hitz egin behar duela. Uste dut etengabeko krisi batean bizi garela, hitz horrek balio badu. Oso krisi europarrean gaude. Batzuek diote kultura zuriaren krisia dela. Aldiz, zuri ez diren horiek ari dira beste abiadura batzuetan hazten, bestelako proiektu eta planteamendu emergenteekin, beste behar eta negozio eredu batzuekin. Egoera hau ez da bihar edo etzi desagertuko. Gu beste batzuk baino hobeto gaude, baina etxeko lan asko ditugu egiteko.\nHemengo egitura produktiboan aldaketa iraunkorrik eragin du krisiak, 1980ko edo 1990eko krisietan gertatu zen bezala?\nJ.A.: Gutxiago eragin du gure egituran krisiak. Aldiz, badira elementu ukiezin edo soft batzuk denoi eragiten digutenak eta zanpatzen gaituztenak. Aldaketa batzuk datoz, eta gizarte gisa ez gaude behar bezala prestatuta. Ez gu, ez ia inor. Megajoera bat da lankidetza ekonomia. Abantailak eta desabantailak ditu. Nola erantzungo diogu horri? Aldaketak datoz teknologian. Gakoa ez dago teknologian, negozio ereduan baizik; nola erabiliko dugun teknologia, zertarako. Arazoak ditugu gure jendea hezteko eta egokitzeko, enplegua berrasmatzeko, gizarte babesa berriz definitzeko. Oso konplexua da dena, baina badugu gaitasuna aurrera egiteko irekitzen ari zaigun mundu honetan.\nJ.A.: Kate global horiei glokal esan ohi diet, tokian tokiko eragina garrantzitsua delako oraindik. Herrialde bati paradoxa ikaragarria sortzen zaio. Zeuk enpresa baten lehiakortasunari laguntzen diozu zeure indar guztiarekin -izan liteke Euskadin Gamesa-Siemens, adibidez- balio kate horretara iristen, baina zalantza da: bai, Gamesa ari da hor kokatzen, baina ari da Euskadi bera? Edo ez? Iberdrola badago nazioarteko balio kate aparteko batzuetan, baina, ziur aski, gehiago bideratuta daude Ipar itsasora, Eskozian dituen bazkideen eskutik, eta hor ez dira hain agerikoak euskal lurraldeentzat egon daitezkeen etekinak epe ertainera edo luzera begira.\nM.N.: Bada beldurtzen nauen fenomeno bat. Begiratzen diozu ekoizten ari zaren horri, edozeri, eta atzean dagoena ezkutatzen zaizu. 4.0 industria jende askok ikusten du gauza teknologiko huts baten moduan. Ez da. Negozio eredua da aldatzen ari dena. Aurrerantzean ez dizute makina-erreminta bat erosiko. Ez, makina horren zerbitzua ordainduko dizute. Horrek zer eskatuko du? Enpresak hasiak dira makinen mantentze lana azpikontratatzen, baina gero agian langileak ere jarri beharko dituzte. Azkenean, euskal enpresa batek finantzaketa, mantentze lana edo langileak bere gain hartu beharko ditu nazioartean aritzeko. Badute gure enpresek finantzaketa eta kudeaketa gaitasuna horretarako? Pentsatu al dute? Nik ez dut ikusten.\nJ.A.: Noski, hori da eraldaketa handia.\nJ.A.: Hanka sartuko genuke pentsatuko bagenu 4.0 iraultza horretan guztia teknologia dela, eta negozio ereduan ez bagenu indarrik jarriko. Produktua jadanik ez da makinatik ateratzen den totxo bat. Irtenbide bat da, zerbitzu bat eman behar duzu, eta horrek eskatzen dizu antolakuntza, bitartekoak, prezioa, nola eskainiko duzun, nori, eta hori guztia inbertsio handia da alor askotan. Ez dizu askorako balio torlojuak egiten jakiteak -edonork egin ditzake-, ezta trenak egiten jakiteak ere -mundu guztiak egin ezin ditu-. Munduko tren onena egin dezakezu, baina agian ez da nahikoa izango munduan saldu ahal izateko. Zeure balio erantsia negozio eredua da, nolako oinarriak eta kultura dituzun.\nJ.A.: Benetako ahalegina da lan mundu bat hastea. Eta bai, lege babesa eman behar da. Kontratua izatea, edozein, baina legezkoa. Inork ez dezala lan egin kotizatu gabe, ordaina edozein izanda. Ezin duzu ahaztu gaur egun dugun ongizate sarea ere; ez dugu beti izan halakorik. Multzo osoa aintzat hartu behar duzu gauzak baloratzeko. Baina ulertzen dut langabea banaiz eta, batez ere, 45 urtetik gora baditut izorratuta nagoela, ikusten dudalako oso ataka zailean nagoela lehen neukan egoerarekin alderatzeko moduko zerbait aurkitzeko. Ulertzen dut hori, baina ezin dugu gasolinarik bota sute bat pizteko. Jendeak aukera handiagoak izan ditzan lan egin behar dugu, eta segurtasunen bat ere eman, ahal den neurrian. Kontuz ibili behar dugu horrekin guztiarekin.\nHarvardeko Unibertsitatearen eredua hartuta, lehiakortasunaren inguruko ikastaro bat sortzeko proiektuak elkartu zituen lehen aldiz Azua eta Navarro, orain dela hamarkada bat baino gehiago. Lehen ahalegin horren fruitua izango zen gero Orkestra, Lehiakortasunerako Euskal Institutua. Lehiakor izaten segitzeko bideak, berrikuntza, klusterrak -Azuaren agintaldian hasitako sistemak-, teknologia zentroen egoerak eta enpresaburuen izaerak hartu dute lekua solasaldian, besteak beste.


Lehia burujabetzaren aldeko borroken artean? | Emeki Kunama\nBurujabetza, Eraldaketa, Euskal Herria martxoa 11, 2016 Comments: 4\nDena den, sentsazioa dut euskalgintzak defentsiban erantzun duela, hobe bizitzeko independentzia eta euskaraz bizitzeko independentzia kontrajarriak bailiran. Esango nuke, lehia hori piztea leporatu diotela Unai Apaolazari. Zergatik ez dakit, Apaolazak oso argi hitz egin baitu: “Ez dago mailaketa bat independentziarako arrazoien artean”;“Ongizatea izango da alor guztietan, bai ekonomikoan, bai “identitario” deitzen diogun horretan eta denean; denak suspertu behar dira, denak bultzatu”.\nApaolazari iruditzen zaio zapalduta bizi garela, espainiarren zein frantziarren eta euskal herritarren arteko botere harremana oso desorekatua dagoela, eta egoera aldatu nahi du, berdintasuna lortze aldera. Horretarako independentziaren aldeko borrokara erakarri nahi du ahalik eta jende gehien, izan abertzale edo ez, izan euskaldun edo ez. Normala da, burujabetza indar-harreman kontua baita; zenbat eta independentista gehiago lortu, orduan eta aukera handiagoa gauzak aldatzeko.\nGizon eta emakumeen arteko botere harremana ere guztiz desorekatua dago. Emakumeak zapalduta bizi dira. Feminismoek emakumeen ahalduntzearen alde borrokatzen dute, emakumeak burujabe izan daitezen. Patriarkatuarekin amaitzeko ahalik eta jende gehiena batu behar dute borrokara, izan abertzale edo ez, izan euskaldun edo ez, izan emakume edo ez, indar-harreman kontua baita sistema aldatzea. Eta gogor borrokatu beharko dute mugimendu feministek hori lortzeko, beraiek ez badute egiten, ez baitu beste inork egingo.\nEra berean, langile mugimenduak langileen burujabetza bilatzen du, langileak antolatuz eta borrokatuz. Sorreratik izan da borroka kolektiboa, langilearen eta ugazabaren arteko botere harremana guztiz desorekatua baita. Zenbat eta langile gehiago batu, orduan eta indar handiagoa gauzak aldatzeko. Horregatik bilatzen ditu sindikatuak langile abertzaleak eta ez abertzaleak, euskaldunak eta erdaldunak, bertan jaioak eta kanpotik etorriak, helburua baita ahalik eta indar handiena aktibatzea zapalkuntza sortzen duen kapitalismoarekin amaitzeko. Langile mugimenduak borrokatu behar du langileen lan- eta bizi-baldintzak hobetzeko, bestela, beste inork ez baitu egingo.\nEsan izan dute lan erreforma, esaterako, ez dela sindikatuen kontua soilik, zabalagoa dela, legea aldatu gabe ez dela lan erreforma atzera botako. Gertatzen dena da alderdiek hamaika kontu izanda, ez dituztela langileen beharrak lehenetsiko, langileak aktibatu eta mugimendu indartsu bat sortzen ez dugun bitartean. Eta hori langile mugimenduaren ardura da.\nBerdin gertatzen zaio euskalgintzari. Euskararen menpeko egoera aldatu nahi du, eta horretarako ezinbestekoa du jende gehiago euskararen aldeko borrokara biltzea. Erakarri nahi ditu abertzaleak eta ez abertzaleak. Erakarri nahi ditu euskaldunak eta erdaldunak.\nOrain, independentismoan sortzen ari den diskurtso berria kritikatzen du, hobe bizitzea lehenesten duelako euskara baztertuz (ez dakit euskaraz sortu eta adierazten den diskurtsoak zein puntutan baztertu duen euskara). Gertatzen dena da, independentista izateko arrazoi asko dagoela, eta euskara izarra izatea nahi duenak gogor borrokatu beharko du hori lortzeko.\nAskotan, gure ardura dena ez dugu behar bezala egiten, edo ez dugu, behintzat, nahi ditugun emaitzak lortzen, eta besteei leporatzen dizkiegu gure gabeziak. Ulertzen baitut, euskararen alde ari direnak, ere, hobe bizitzeko egiten dutela. Hemen, denok nahi dugu bizitzea tokatu zaigun epe labur honetan ahalik eta hobe bizi. Asmatu nahi dugu, besteak beste, hau delako daukagun bizitza bakarra. Hemen eta orain asmatzen dugu, edo akabo. Eta, kontrajarria badirudi ere, batzuk geure bizitza konplikatuta hobe bizi gara, horrek zentzuz betetzen baitu mundu honetan egiten ari garen ibilaldia.\nE egunaren zain ez dugu egon behar. Burujabetza egunero eraiki behar da. Zapalduen burujabetza, elikadura burujabetza, energia burujabetza, ekonomia burujabetza… Egunero eraikitzen joan behar dugu burujabetza hori, burujabetza borroka desberdinak saretuz (Alternatiben Herrian egin zen bezala), bai baitakigu Euskal Herria independentea denean ez dela izango ez euskalduna, ez sozialista, ez feminista, ez ekologista, ez guztiz demokratikoa, ez burujabea. Borrokak eta eraikuntzak jarraitu beharko du.\nOrduan zertan gabiltza? Gure ondorengoei mundu hobea uzten saiatzen; geure bizitza zentzuz betetzen saiatzen. Burujabetza borroka desberdinak saretu. Lehia? Zapalkuntzari.\nTagged: Alternatiba, alternatiben herria, apaolaza, bidegain, borroka, burujabetza, euskalgintza, euskara, feminismo, independentzia, sindikatua\n← Enpresa kultura berria, legala ala zilegia?\nNire auzoan: ¿eres de fuera? →\n4 thoughts on “Lehia burujabetzaren aldeko borroken artean?”\nLehia burujabetzaren aldeko borroken artean? | Murgil 10:49 am martxoa 11, 2016 Reply\n[…] Lehia burujabetzaren aldeko borroken artean? […]\nibon 6:20 pm martxoa 11, 2016 Reply\nze polita hori: Lehia zapalkuntzari.\nunaionederra 7:08 pm martxoa 12, 2016 Reply\nPolita eta zaila 😉 Besarkada Ibon!\nEl nuevo relato independentista | Aberriberri bloga 6:30 am martxoa 30, 2016 Reply\n[…] el proceso independentista que propugna no se ciñe a la cuestión nacional, sino que la supera. “Gertatzen dena da, independentista izateko arrazoi asko dagoela, eta euskara izarra izatea nahi duen…”, dicen los adeptos al nuevo culto. La cuestión nacional ha dejado de ser un factor de estímulo […]


barren.eus - Irailean jarriko dute martxan Pedro Mugurutza etorbideari izena aldatzeko partaidetza prozesua\nIrailean jarriko dute martxan Pedro Mugurutza etorbideari izena aldatzeko partaidetza prozesua\nArgitaratua: 2021-06-24 14:52\nElgoibarko Udalak irailean abiatuko du Pedro Mugurutza etorbideari izena aldatzeko partaidetza prozesua, eta bi fase izango ditu.\nLehenengo fasean izen-proposamenak aurkeztuko dira, eta, bigarrenean, azterketa tekniko bat egin ondoren, bizikidetza-mahaiarentzat bideragarrienak diren eta Elgoibarko kale-izendegian parte hartzeko baldintzak betetzen dituzten aukerak bozkatuko dituzte herritarrek. Irailean jasoko dira izen proposamenak eta aukeraketa azaroan abiaraziko dute.\nEmaitza loteslea izango da. Eusko Jaurlaritza memoria demokratikoari buruzko lege bat idazten ari da, eta lege horrek babestuko du 1936ko altxamenduari edo erregimen frankistari lotutako edo haren aldeko pertsonei lotutako erreferentzia oro ezabatzea. Testuinguru horretan, Pedro Muguruza garaiko arkitektoa eta erregimenaren kongresuko Legebiltzarkideari buruzko aipamena Elgoibarko kaleetatik kendu beharreko elementutzat hartuko litzateke.\nProzesuan parte hartzeko arauak:\nLehenengo fasean parte hartzeko Elgoibarren erroldatuta egon beharko da, eta gutxienez 16 urte izan beharko ditu.\nBeharrezkoa izango da kalearen izena aldatzeko proposatutako nomenklatura argudiatzea.\nProposamenak printzipio hauek errespetatu beharko ditu: genero-berdintasuna, ekitatea, ez izatea gaitzesgarria, komikoa edo nahasgarria. Erraz identifikatzeko modukoa eta gutxiengoak errespetatzen dituena izan beharko du. Ahal dela, udalerriko toponimia, ezaugarri kulturalak, sozialak edo eragin historikoak hartuko ditu kontuan. Eta, bere esanahi handiagatik izan ezik, ezingo ditu bizirik dauden pertsonak aipatu.\nParte hartzeko bigarren fasean, behin bakarrik bozkatu ahal izango da.\nPedro Mugurutza etorbideaz herritarrei galdetzeko prozesua udazkenean jarriko dute abian (2020-06-26)\nPedro Mugurutza etorbideari izena aldatzea eskatzeko mozioa aurkeztuko du EH Bilduk (2020-06-22)\nPedro Mugurutza kalearen izena aldatzea ez dagoela ezbaian dio EH Bilduk, "memoria historikoaren legeak agintzen duelako" (2019-10-07)\nPedro Mugurutza etorbidearen izena herritarrek aukeratuko dute (2019-09-27)


<i>War of the worlds</i> eguazten honetan estreinauko dabe - bizkaie.biz\nWar of the worlds Steven Spielberg zuzendariaren azken lana bagilaren 29an estreinauko dabe. Urteko film arrakastatsuenenak egiteko asmoz, Spielberg eta Tom Cruise ostera be alkartu dira, gaur egun film bakotxeko diru gehien jasoten daben zuzendaria eta aktorea, hatan be. Lehenengo biderrez, 2002an egin eben behar alkarregaz Minority Report pelikulan, eta, oraingoan be, zientzia fikzinozko filma eskainiko deuskue.\nH.G. Wells idazle britainiarraren nobelea da pelikulearen abiapuntua, bai eta Orson Welles zine zuzendariak 1938. urtean irratsaio batean antzeztutako obrea be. Wellesek estadubatuarrak bildurtu ebazan orduan egindako antzezpenagaz. 60 urte geroago, Steven Spielbergek lan horren gidoia erosi eban, eta hiru urtean ibili dira zuzendaria eta Cruise, buru belarri, lana preparetan. Arin filmau dabe pelikulea, hiru hilabetean, eta, horren ostean, 10 hilabete behar izan dabez produkzino lanetarako. Guztira, 130 miloe dolarreko aurrekontua euki dabe.\nTom Cruisek Ray Ferrierren zeregina beteten dau. Ferrierrek portuan behar egiten dau, ontziak deskargetan. Bananduta dago eta seme-alaba bi daukaz; estralurtarrek planeteari eraso egikeran, seme-alabak jagon eta babestu beharko dauz.\nAzken egunotan eztabaida handia sortu da Cruise-ren filmaren inguruan. Aktore estadubatuarra Europan da Katie Holmes emaztegaiagaz batera, eta biak dabilz filmak promozionetan: Cruisek War of the worlds eta Holmesek Batman Begins. Baina, badira aktore bien arteko hartu-emonak dudan imini eta azpian marketing kontuak dagozala esan dabenak be.\nGanera, pelikulea aurkezteko prentsaurrekoetan egon diran segurtasun neurriek be polemikea biziagotu dabe. Madrilen egindako aurkezpenean, kazetari eta kritikariei zinema aretora sartzean objektu guztiak kendu eutsiezan, inork pelikula ezkutuan grabatu ez eian. Segurtasunaren arduradunek gaueko bisoreen bitartez ikuskatu eben aretoa, proiekzinoa egin zan bitartean. Neurri horreek Alemaniako Zinema Kritikarien Alkartearen haserrea biztu dabe.\nSteven Spielberg eta Tom Cruise


Herri Liburutegiak Komiki Lehiaketa jarri du abian - Berako Agenda\nHerri Liburutegiak Komiki Lehiaketa jarri du abian\nastelehena, 2015\_\_\_\_\_\_\_\_\_\_\_\_\_\_\_'k2015\_\_\_\_\_\_\_\_\_\_\_\_\_\_\_' otsaila\_\_\_\_\_\_\_\_\_\_\_\_\_\_\_'k\_\_\_\_\_\_\_\_\_\_\_\_\_\_\_' 2 Albisteak\nLiburuaren Eguna hurbiltzen ari dela-eta, Berako Liburutegiak eta Berako Kultur Batzordeak lehiaketa berria antolatu dute aurtengo: KOMIKI LEHIAKETA, hain zuzen ere. Lehiaketa honen helburua euskarazko komikigintza sustatzea da.\nKomiki Lehiaketako gaia: LIBREA (ez da onartuko eduki sexista, arrazista, homofoboa, diskriminatzailea edo intolerantziazko jokabiderik eragin dezakeen komikirik).\nLan guztiek jatorrizkoak eta argitaratu gabekoak izan beharko dute, autoreak berak sortutakoak.\nBanaka edo taldeka egindako lanak aurkeztu ahalko dira, betiere saria berdina izanik.\nLan kopurua: Nahi adina lan aurkezten ahal dira.\nKomikiek eskuz eginak izan behar dute. Ez dira onartuko aplikazio digitalekin egindako komikiak.\nLanak koloretan edo xuri-beltzean entregatu ahalko dira.\nHiru kategoria egonen dira:\nA kategoria: 10 urte arte\nB kategoria: 11-15 urte\nC kategoria: 16 urtetik goiti\nKategoria bakoitzean saridun bakarra izanen da eta 2 aipamen berezi.\nEpaimahaiak hainbat alderdi izanen ditu kontuan: marrazki eta istorioaren kalitatea, zuzentasuna, ulermena, bizitasuna, irudimena, sormena, idazmena, originaltasuna, txukuntasuna, hizkuntzaren aberastasuna eta marrazketarako erabilitako teknikak.\nKomikiak euskara hutsean eginak egon beharko dira.\n5. LUZERA ETA EUSKARRIA\nNeurria: Gehienez ere, 4 orrialde x DINA4\nEuskarria: Kartoi mehea edo papera bakarrik alde batetik margotuta.\n6. NOLA ENTREGATU\nAurkeztutako komikian autorearen izenik ezin da paratu. Gutun-azalean aurkeztuko dira lanak, sinadura eta izenik gabe, izenburu batekin.\nAutorearen datuak (izen-abizenak, telefono zenbakia, adina, helbidea, posta elektronikoa eta komikiaren izenburua eta ikasleen kasuan ikastetxea eta ikasturtea) bertze gutun-azal batean aurkeztuko dira, izenburu berarekin. Bigarren gutun-azal hau lehenengoan sartuta aurkeztu behar da.\n7. ENTREGATZEKO EPEA\nApirilaren 13ra arte, astelehena, 21:00etan.\n8. ENTREGATZEKO LEKUA ETA ORDUTEGIA\nEztegara pasealekua, 9\nTel.: (00 34) 948 62 55 02\nAstelehenetik ortziralera: 15:00-21:00\nPosta arruntez ere bidaltzen ahal dira.\nOharra: Lanak ez dira itzuliko.\nLehiaketa honetarako espresuki Epamahaia osatuko da, betiere kultura eta arterekin loturiko kideez osatua. Epamahaiak sariren bat (edo denak) jabegabe uzteko eskubidea izanen du.\n10. SARIAK ETA SARIDUNAK\nKategoria bakoitzeko lan bakarra sarituko du Epaimahaiak. Ondoko hau emanen zaie saridunei:\nA kategoria: 100 euroko bonua\nB kategoria: 200 euroko bonua\nC kategoria: 300 euroko bonua\nBonu hauek liburuetan edo eskola materialean erosteko izan beharko dira eta Berako saltokietan erosiak.\nAipamen berezia izanen dutenek marrazki materiala jasoko dute.\nSariak apirilaren 23an, ortzeguna, banatuko dira Berako Herri Liburutegian. Jasotako komiki guztiekin erakusketa bat eginen da Liburutegian bertan.\n11. ERREPRODUKZIO ESKUBIDEAK\nEgile eskubideak autore(ar)enak izanen dira.\nZalantzarik izanez gero, deitu lasai Liburutegira.\nLehiaketa honetan parte hartzeak oinarri hauek guztiak betetzea dakar.


Aizkora zorroztu daiteke, baina mingaina berez behar da zorrotza - Bertsolari Aldizkaria - Tolosaldeko Ataria.\nJoseba Otaegi. CONNY BEYRESTHER | Ikusi handiago | Argazki originala\nEskolarteko txapelketatan nabarmendu zen haur bat baino ez zenean, baina bertsolaritza utzi zuen gaztetan. Gipuzkoako Herriarteko txapelketako finalean kantari entzun ahal izan dugu, bizitza guztia plazan daramanaren ziurtasunez. Aizkoran herriz herri ibiltzeak jendaurrerako tenplea eman dio, antza, eta silabak zehaztasunez ebakitzen jarraitzen du.\nZer zorrozten da aiseago mingaina edo aizkora?\nAizkora zorroztu daiteke, baina mingaina berez behar da zorrotza, zorroztea zaila da. Hemen inguruan errimatzen ez dakien jende asko dago mingaina aski zorrotza daukana. Askotan pentsatzen dut, horrek “talentu hori bertsotara errenditzen baleki…”.\nNolatan apuntatu zinen Herriarteko txapelketara?\nUnai Mendizabalek aipatu zidan 2013an Herriarteko txapelketa antolatzeko asmotan zebiltzala. Akaso apuntatuko nintzela esan nien. Garai hartan oraindik asmo bat baino ez zen txapelketa hura, baina iaz, Iturriondon, afaltzen ari ginela, esan zidaten aurrera zihoala. Harituz bertso eskolen sareak antolatutako taldekako txapelketan parte hartua nintzen ordurako, eta pentsatu nuen “zergatik ez honetan ere?”.\nHerriartekoan ez zaizkizue aurkari samurrak egokitu.\nBai, lehen multzoan Zarautz tokatu zitzaigun, eta oso zaila zen Nahikari Gabilondo, Felix Zubia eta Mantxi bezalako bertsolariak gainditzea. Hori jakin genuenean gure aurreikuspena bi saio egitea zen, baina aurrera egin genuen gure multzoan. Ondoren etorri ziren Ereñozu eta Azpeitia. Nire ustez Alegian egin genuen saiorik onena. Taldekako ariketa asko zeuden eta horrek ere balantza gure aldera mugitzen zuen. Nik uste gure arteko giro ona igerri egiten zela kopla kantari.\nIlusioa egingo zizun txapelketan aurrera egiteak, ezta?\nBai, baina pena punttu bat ere banuen… Ni lanpetuta nenbilen aizkora eta lanarekin, eta taldekideak ilusioz beteta sumatzen nituen. Pena ematen zidan nire irristada batengatik kanpora geratzeak.\nPena da hitza? Ez zuen gehiago beldurretik edo lotsatik?\nTxapelketa honetan ez dut inoiz lotsarik sentitu, nik uste inork ez zidala exijitzen lotsa sentitzeko adina. Beldurra denik ere ez dut uste. Penatik gehiago zuen. Finalean, adibidez, ez nuen sentitzen pena hori. Azken finean, finalera iristeko ilusioa zuten taldekideek eta hura beteta zuten.


Zuzendaritza Francisco A. Soler Compañ, ORKESTRAKO ZUZENDARITZARI BURUZKO V. TOPAKETEN irabazlea\nFrancisco Javier Font Calatayud - Bilboko Udal Musika Bandaren Errekintoa\nCullera (Valentzia), 1967\nSolfeo eta klarinete-ikasketak hasi zituen Cullerako Santa Cecilia elkartean. Klarineteko erdi-mailako ikasketak egin zituen, errekinto espezialitatean Valentziako Goi-mailako Kontserbatorioan L. Sanjaime eta J. Vercher irakasleekin.\n1988an Bilboko Udal Musikan sartu eta errekinto-plaza okupatu zuen. Horixe du jarduera nagusia. Euskadin parte hartu du Bilboko Orkestra Sinfonikoarekin, opera-denboraldian ABAOrekin, Molteren errekintorako 3. kontzertua REn joz Irungo Musika Bandarekin. Horrez gain, Valentziako autonomia-erkidegoan zenbait talderekin ere jo du.\n2011ko azaroan Manuel Lilloren "OBVIAM IRE SIGLO" (errekintoa eta bandarentzako kontzertua) izeneko obra estreinatu zuen Bilboko Udal Musika Bandarekin laguntzaz Rafael Sanz-Esperten batutapean Bilboko Euskalduna Jauregian\n2012ko urtarrilean, J. M. Molteren orkestra eta Re-n errekintorako La menor-ean 1. kontzertua (errekinto eta piano bertsioa) jo zuen Marimi Azpiazu pianojolearekin laguntzaz Irungo Musika bandak antolatutako "Aperitivos musicales" egitarauan barruan. Gainera, Manuel Lilloren OBVIAM IRE SIGLO (errekintoa eta bandarentzako kontzertua) eta JENNIFER (errekintoa eta bandarentzako galopa) jo zituen Irungo Musika bandarekin laguntzaz Iñaki Gurruchagaren batutapean.\nGanbera-talde batzuetan ere parte hartu du, hala nola, Santa Ceciliaren klarinete-zortzikotean eta Denner klarinete-laukotean. Azken honekin kontzertu asko eskaini ditu Euskadin.\nIrakaskuntzari dagokionez, Bilboko Bedmar eta Areetako (Getxo) Gayarre musika-ikastegietan aritu da.


UGP-k bere balioak defendatuko ditu berriz ere BEC-en abenduaren 18tik urtarrilaren 5era bitartean\nJarduera ezagunenak itzuliko dira, hala nola kart-ak edo izotz pista, kirol asko egongo da eta Athletic Club Fundazioa bezalako eranste berriak izango ditu\nUmeen Gabonetako Parkeak emozioz, jarduerez eta ikaskuntzez betetako 55. edizio bat aurkezteko lan egiten jarraitzen du. Izan ere, aurreko urteko estela jarraituz, UGPk berriz ere defendatuko eta sustatuko ditu txikienen artean gure gizarteko sei funtsezko balioak: Elkartasuna, Berdintasuna, Jasangarritasuna, Zibergizalegea, Bizimodu osasungarria eta Familia. Gainera, euskararekin duen konpromisoa berretsiko du, zeharkako balio gisa, bere erabilera sustatzera zuzendutako hainbat ekimenen bitartez. Bilbao Exhibition Centre-ren ateak abenduaren 18tik urtarrilaren 5era irekiko dira, balio hauek indartzera bideratutako tailerrak eta jarduerak hartzeko, Eusko Jaurlaritza, Bizkaiko Foru Aldundia, Portuko Agintaritza, Emakunde, BBK Fundazioa edo Athletic Club Fundazioa (proiektura sartu den azkena) bezalako erakundeen eskutik. Txurigorrien presentzia bi entitateen arteko lankidetza-hitzarmenaren ondoren dator, zeinaren bidez Bilbao Exhibition Centre Fundazioaren bazkideen multzoaren parte izatera pasatzen den.\nHalaber, UGPren jarduera ezagunenak bueltatuko dira: izotz pista eta kart elektrikoak, ingurumenaren babesa agerian jartzen dutenak. Hauek dira, hain zuzen, bertaratzen direnen babes handia lortzen duten bi ekimen; baina Umeen Gabonetako Parkearen edizio berri honetara etorriko diren azoka-atrakzio ugariak ez dira atzean geratzen. Gainera, jarduera asko egongo dira kirolarekin lotuta. Kirol-federazio ezberdinen standen eta horiei dagozkien ekimenekin batera, aurten lehiaketa olinpikoa bueltan dago UGPren Miniolinpiadekin: Miniatletismoko Gabonetako III. Txapelketa. Bost proba izango ditu: abiadura erreleboak (50 m), erreleboak hesiekin (50 m), erreleboak artaburuekin, xabalina-jaurtiketa geldi egotetik eta jauzi hirukoitza geldi egotetik. Abenduaren 28an ospatuko den lehiaketa honen parte-hartzea Bizkaiko Atletismo Federazioak koordinatzen du. Ohikoa denez, Familia-lasterketa ere antolatuko da, non aita, ama eta txikienek familian egindako kirolaz gozatu ahal izango duten. Hitzordua urtarrilaren 2an izango da.\nUmeen Gabonetako Parkeak duela zenbait urte erabaki zuen helduei jardunaldi bat eskaintzea. Izen berriarekin dator Gaupin/Noche Pirata abenduaren 28an. Helduentzako hitzordua da, gau batean zehar UGPz gozatu nahi dutenentzat, haientzako antolatutako jarduera espezifikoekin. Horrela, publiko horri egokitutako ikuskizunak, atrakzioak eta eskaintza gastronomikoa egongo dira.\nAzkenik, eta ohikoa denez, elkartasuna opari itxurarekin helduko da. Atarian Gabonetako zuhaitza jarriko da, eta honen azpian haurtzaroaren ongizatearekin konprometitutako pertsonek emandako jostailuak kokatuko dira. Txiki batek ere ez du merezi oparirik gabe gelditzea Gabon hauetan!\nBEC|2019-10-31T13:03:45+02:00October 31st, 2019|Albistea @eu|0 Iruzkin


Gaur ekingo diote eskuzko herriartekoari - Gipuzkoako Hitza\nGaur ekingo diote eskuzko herriartekoari\nHamasei taldek parte hartuko dute Gipuzkoako Herriarteko Txapelketan. Bi onenek ekainaren 26an neurtuko dituzte indarrak. Txapelketan lehendabiziko aldiz, Donostiak ez du talderik izango.\n2021, maiatzak 14 Albisteak, gipuzkoa, Kirola 124\nPandemiak behartutako urtebeteko etenaren ostean, bueltan da Gipuzkoako Herriarteko Eskuzko Pilota Txapelketa. Hamasei herri ariko dira nor baino nor gehiago, eta ohiko formatua izango du lehiaketak. Gaur hasi eta datozen sei asteburuetan jokatuko dituzte kanporaketak. Asteburu honetan eta hurrengoan final-zortzirenetako joaneko eta itzulerako partidak izango dituzte; maiatzaren 28tik 30erako eta ekainaren 4tik 6rako asteburuetan, final-laurdenetakoak; ekainaren 11tik 13rako eta 18tik 20rako asteburuetan, finalerdietakoak; eta bi onenek ekainaren 26an jokatuko dute final handia, Donostiako Atano III.a pilotalekuan, ziurrenik. Aurtengo txapelketak bi hutsune handi izango ditu, hala ere: bata, eskuzko herriarteko txapelketaren historian lehenbiziko aldiz, Donostiak ez duela ordezkaritzarik izango; bestea, ikuslerik ez dela izango partidetan.\nAurreneko aldiz 1968an jokatu zuten Gipuzkoako eskuzko herriartekoa, eta lehenbiziko aldi hartan izan zen parte hartzerik handiena: 45 herri. Harrezkero, gorabehera handiak izan ditu kopuru horrek. Izan dira 30 herrik baino gehiagok ordezkaritza izan duten urteak, eta izan dira hogeitik beherakoak ere. Aurten hamasei besterik ez dira ariko, 2001ean adina, inoizko gutxien. Orain arte, Azkoitia eta Donostia ziren sekula hutsik egin ez zuten herri bakarrak; aurrerantzean, Azkoitia izango da titulu horren jabe.\nParte hartzaile kopuruaren jaitsiera eta Donostiaren hutsunea azaltzeko hainbat arrazoi egon daitezkeela adierazi du Leire Montes Gipuzkoako Pilota Federazioko komunikazio arduradunak. “Herriartekoa txapelketa berezia da, pilotariek herriaren izenean parte hartzen dutelako, ez kluben izenean, eta pilotariek herrikoak izan behar dutelako; gutxienez urtebetez herri horretan erroldatuta egon behar izaten dute”. Hori dela eta, herri txikiek arazoak izan ohi dituzte taldea osatzeko, baina baita herri handi batzuek ere; batetik, inguruko herrietako pilotariak izan ohi dituztelako klubean, eta bestetik, herrian bertan klub bat baino gehiago izan ohi dutelako.\nTolosa eta Donostia jarri ditu adibidetzat Montesek. “Tolosan, esaterako, azken urteetan taldea osatzeko arazoak izan dituzte, klubean pilotari asko izan arren, herrikoak gutxi zituztelako. Donostian, berriz, beste herrietako pilotariak izateaz gain, hirian bertan ere klub bat baino gehiago dago, eta horrek asko zailtzen du hiriaren izenean ariko diren ordezkariak topatzea, ardura ere badelako”. Gainera, pandemiak ere ez duela laguntzen iritzi dio federazioko komunikazio arduradunak, azken urtean ezin izan dutelako jardun normaltasunez.\nOztopoak oztopo, parte hartu behar duten herrien ordezkariak lehiatzeko gogoz daude jada; Azkoitikoek eta Azpeitikoek hala ziurtatu dute, behintzat. Azkoitia, txapelketaren aldi guztietan parte hartu duen herri bakarra ez ezik, orain arte herriarteko txapelketa gehien bereganatu duena ere bada: hamasei alditan jantzi du txapela, eta beste seitan gelditu da txapeldunorde. Azkoitiaren ostean, Azpeitia da txapel gehien jantzi duen herria —zazpi—, eta horietatik lau jarraian lortu dituen herri bakarra da; 2015etik 2018ra, hain zuzen. Beste lautan, berriz, txapeldunorde gelditu zen. Bi herri horietako taldeek gaur jokatuko dituzte txapelketako lehenbiziko partidak: Azkoitiak Oiartzunen kontra neurtuko ditu indarrak, 18:30ean hasita, Oiartzunen; Azpeitia, ostera, Oñatiren kontra lehiatuko da, 17:45ean hasita, Oñatin.\nAlex Juaristi Azkoitiko Oteiza pilota elkarteko kideak “gogor” borrokatu beharko dutela esan du, lehenengo partidatik hasita, gainera. “Oiartzunen kontra jokatuko dugu, hasteko, eta, esan digutenaren arabera, talde indartsua dute. Gurea, berriz, nahiko talde gaztea da; beraz, daukagun guztia eman beharko dugu”. Gipuzkoako herriarteko txapel gehien dauzkan herria izanagatik, 2006az geroztik ez dute irabazi lehiaketa hori. “Eta horri buelta eman nahiko genioke”.\nHelburu bera dutela adierazi du Xabier Aldalur Azpeitiko Ilunpe elkarteko kideak ere. “Adituen arabera, gu gara faboritoak Oñatiren kontra, baina, aurrera eginez gero, kontrario gogorrak izango ditugu parez pare; adar gogorrena egokitu zaigula diote”. Hala ere, aukerak badituztela uste du. “Talde orekatu bat osatzea lortu dugu, maila guztietan lehiatzeko modukoa, eta ilusio handiarekin goaz, ezer baztertu gabe”.\nPena bakarra ikusleen falta izango dela adierazi dute bi ordezkariek, Azkoitian nahiz Azpeitian herriartekoaren bueltan sortzen den giroa “izugarria” izaten delako.


Hezkuntza esparruan laneratzeko bekak « BAM Begoñako Andra Mari Irakasleen Unibertsitate Eskola\nHezkuntza esparruan laneratzeko bekak\nAzken bost urteetan, Eusko Jaurlaritzak laneratzeko bekak eskaini izan ditu, irakasle-ikasketak amaitu berri dituztenen lanerako jauzia errazteko asmoz. Beka eskatzeko, ezinbestekoa da Euskal Autonomia Erkidegoan erroldatuta egotea eta urte horretan graduatu izana dira. Hiru hilabeteko lanaldia da, 500€ soldatarekin eta Gizarte Segurantza ordainduta.\nBAMek ikastetxeen eta ikasleen eskaerak jasotzen ditu ekainean zehar, eta esleipenak egiten ditu kontuan hartuta eskatutako profila eta beka-eskatzailearen etxebizitzatik dagoen distantzia. Beharrizanen arabera, irailean edo urrian hasten dira irakasle berriak. Aurten, BAMeko 68 ikasle graduatu berrik baliatu dituzte beka horiek.\nAurten ere, Adi Adian programa BAMen. Biktimak hezitzaile, eta bakearen eta bizikidetzaren eraikitzaile.


iphone samsung haririk gabeko kargagailua China Manufacturer\ndeskribapena:Haririk gabeko kargatzeko teknologia,Haririk gabeko telefono mugikorreko kargen geltokia,Haririk gabeko kargagailuaren bateragarritasuna\nHome > Produktuak > Haririk gabeko kargagailua > Haririk gabeko telefonoaren kargagailua > iphone samsung haririk gabeko kargagailua\nModeloaren zenbakia: Wireless Phone Charger\nQI autoa kargagailua hau da utomatic indukzio azkarra haririk 3 modeloak auto-moldatzaile Samsung azkarra haririk gabeko kargatzen da (10W), iPhone azkar kargatzen haririk gabeko (7.5W) eta haririk gabeko kargatzen estandarra kargagailura (5W) .batera handiko bateragarritasuna, it `s QI edozein onartzen palo mugikorrak, kargatzeko distantzia 8 mm baino gutxiagokoa da, eta bero handiko ala ez. QI autoa kargagailua 360 º biraketa da eta angelu egokia aurkitzeko aukera ematen dizu.\nEskuzko funtzionamendua eta haririk gabeko kargak segurtasunez gidatzen zaitu.\n7 urte baino gehiagoko esperientzia duen fabrikazio profesional gisa, Hequanqingnuo teknologiak telefono mugikorraren bateria ezberdinetan parte hartzen duen HQQNUO marka dauka, hala nola, iphone bateria, Huawei bateria, bateria Samsung eta telefono mugikorrerako beste osagarri batzuk, hala nola iphone bateria kasua, QI auto kargagailua, telefono mugikorra. kargagailua eta abar\nQi Car Charger for Ezaugarriak:\n1. Teknologia berriena eta diseinu pribatua merkatuan.\n2.Automatikoa ixteko besarkaderak Qi mugikorra hurbil dagoen bitartean.\n3. Fast kargatzeko haririk gabekoa, auto-moldatzailea 10W-7.5W-5W-ra.\n4. Taulako taula erregulagarria luzatu edo laburtu egin daiteke.\n5.360º biraketa, angelu egokia aurkitzeko.\n6. Eskuz funtzionamendua, haririk gabeko kargak, segurtasuna gidatzea.\n6. Nola ziurtatu zure kalitatea?\nMaterialaren azterketatik, proba teknikoetatik, bukaerako ikuskapen erdiari azken produktuaren ikuskarako prozesuaren ikuskaritza zorrotza dugu.\nProduktuen kategoriak : Haririk gabeko kargagailua > Haririk gabeko telefonoaren kargagailua\nHaririk gabeko kargatzeko teknologia Haririk gabeko telefono mugikorreko kargen geltokia Haririk gabeko kargagailuaren bateragarritasuna Haririk gabeko kargatzeko geltokia Haririk gabeko kargatzeko pada Haririk gabeko QI kargatzeko prezioa Haririk gabeko Kargatzeko Autoen Muntaketa Haririk gabeko kargagailu nagusiak


2012 apirila 18 : Ikasle Abertzaleak\nArchive for apirila 18th, 2012\nBortizkeria Poliziala salatzeko manifestazioa larunbatean, bilbon\nIkasle Abertzaleak 2012 - Api - 18 0 Iruzkin\n17:30ean abiatuko da, Bihotz Sakratutik. Han gertu zauritu zuen Ertzaintzaren pilotakada batek ondoren bere heriotza eraginez Iñigo Cabacas gaztea. Gertatutakoaren inguruko ikerketa “sakon eta independente bat” eskatu dute gaur hainbat eragilek.\nHezkuntza murrizketen inguruko prentsa artikulu batzuk\nBerria egunkariko notizia: Deia egunakariko editoriala: Deia egunakariko notizia: El Correo egunkariko notizia: Noticias de Navarra egunkariko notizia: El Pais egunakriko editoriala: Kaosenlared.net–ko notizia:\nHERRIRA Mugimendua aurkeztu da Gasteizko unibertsitatean\nHerrira Mugimenduaren nondik norakoak eta epe laburreko asmoak azaldu dituzte Ane Zelaiak eta Amaia Esnalek Gasteizko unibertsitatean, bertara hurbildu diren ikasle eta irakasleen aurrean. gara.net -eko notizia.\nSanturtziko ikasleak ere errepresioaren kontra irten dira\nSanturtziko gazteek pairatzen duten errepresioa salatu dute ikasleek ere. Ondoren, manifestazioan irakurritako azken auziperatuen oharra eta argazki galeria. Argazki galeria: klik hemen


Pierlas - Wikipedia, entziklopedia askea.\nBeuil, Ilonse, Lieuche, Rigaud eta Roubion\n54 (%51.4) 49 (%46.7)\nPierlas (frantsesez eta ofizialki: Pierlas) Okzitaniako udalerri bat da. Administratiboki Frantziako Itsas Alpeak departamenduan dago, Proventza-Alpeak-Kosta Urdina eskualdean. 2013an 89 biztanle zituen.\n2007an Pierlas udalerrian erroldatutako biztanleak 114 ziren. Familiak 41 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 17 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 82 etxebizitza zeuden, 47 familiaren etxebizitza nagusia ziren, 34 bigarren erresidentzia ziren eta 1 hutsik zegoen. 39 etxeak ziren eta 42 apartamentuak ziren. 47 etxebizitza nagusietatik 41 bere jabearen bizilekua ziren, 3 alokairuan okupaturik zeuden eta 2 doan lagata zeuden; 1ek gela bat zuen, 10 etxek bi zituzten, 24 etxek hiru zituzten, 8 etxek lau zituzten eta 3 etxek bost zituzten. 7 etxek euren parking plaza propioa zuten azpian. 28 etxetan ibilgailu bat zegoen eta 9 etxetan bat baino gehiago zituzten.\nPierlas udalerriko biztanleria-piramidea 2009an .\n2007an lan egiteko adina zuten pertsonak 71 ziren, horien artean 48 aktiboak ziren eta 23 inaktiboak ziren. 48 pertsona aktiboetatik 44 lanean zeuden (26 gizon eta 18 emakume) eta 4 langabezian zeuden (4 emakume eta 4 emakume). 23 pertsona inaktiboetatik 9 erretiraturik zeuden, 9 ikasten zeuden eta 5 "bestelako inaktibo" gisa sailkaturik zeuden.\n2000. urtean Pierlas udalerrian 3 nekazaritza-ustiategi zeuden, 819 hektarea erabiltzen.\nLieuche (4,2 km)\nIlonse (5,2 km)\nThiéry (5,9 km)\nRoubion (6,9 km)\nBeuil (8,0 km)\nMarie (8,0 km)


0,56-0,57an daude esne eskeintza gehienak, 0,47an salbuespen tamalgarria\nArgitaratua: 27 apirila 2015\nENBA nekazal sindikatuak esne prezioen kontrolaren hirugarren txanda egin du Apirilaren erdialdean eta berriro ere, merkatalguneak daramaten joku maltzurra salatu nahi izan du, esne asko litroa 0,60 xentimo azpitik eskeintzen dela ziurtatzean.\nENBA nekazal sindikatuak 25 saltoki kontrolatu ditu aurreko egunetan, abeltzainez osatutako sare bati esker eta denetan aurkitu izan dute, salbuespenak salbuespen, litroko 0,60 xentimo azpitik dagoen esnea.\nKasu gehienetan saltokiaren marka txuriaz baliatzen dira baina badaude, esne fabriken bigarren markak eta baita ere, Portugaletik inportatutako esnea.\nBestalde, esnea heuren kanpainetan produktu amua bezala erabiltzea salatzen dute eta azkenik, Iparraldetik hona, saltoki frantses batek egiten duen jokua ere salatu nahi izan dute.\nENBAko arduradunek heuren kezka agertu nahi dute, Oiartzungo MAKROn topatutako 0,47ko eskeintzaren aurrean.\nEsne kuoten ezabaketa bezperan, esne ofertak jarraitzen dute, 0,54era jeitsiaz, eta Frantzia eta Portugaleko esnea detektatu dugu\nArgitaratua: 17 martxoa 2015\nENBA nekazal sindikatuak esne prezioen kontrolaren bigarren txanda egin du Martxoaren haseran eta berriro ere, merkatalguneak daramaten joku maltzurra salatu nahi izan du, esne asko litroa 0,60 xentimo azpitik eskeintzen dela ziurtatzean.\nENBA nekazal sindikatuak Gipuzkoako 23 saltoki, Bizkaiko 4, Arabako 1, Nafarroako 1 eta Iparraldeko beste bat kontrolatu ditu aurreko egunetan, abeltzainez osatutako sare bati esker eta denetan aurkitu izan dute, litroko 0,60 xentimo azpitik dagoen esnea.\nKasu gehienetan saltokiaren marka txuriaz baliatzen dira baina badaude, esne fabriken bigarren markak eta baita ere, Portugaletik eta Frantziatik inportatutako esnea.\nENBAko arduradunek heuren kezka agertu nahi dute, hain prezio baxuak, esne kuota sistemaren ezabaketaren bezperan ikustean eta zeharo larrituta, ondoren gertatuko denarekin.\nOndoren ikus ditzazkezu jarraitutako merkatalgune eta bertako prezioak.\nGaurtik aurrera, enba.eus\nArgitaratua: 27 otsaila 2015\nENBA nekazal sindikatuak, 2015 urterako zituen helburuen artean, EUS domeinua bereganatzea zen eta urrats hori eman dugunez, gure bazkide, lagun eta interlokutore guztiei jakinarazten diegu, hemendik aurrera ENBA nekazal sindikatuaren komunikazio bide guztietan EUS domeinua erabiliko dela.\nBeraz, gaurtik aurrera, gure webgunea: www.enba.eus\n30 orria 30 orritik